Zašto je skinut upitnik sa sajta za ocenjivanje lekara?\n06/12/2012 | 11:28\nUdruženje građana “Srbija u pokretu” nedavno je pokrenulo sajt Kakav je doktor, na kojem su građani pronalazili svog lekara i ocenjivali njegov odnos prema njima. Međutim, Poverenik za informacije od javnog značaja naložio je skidanje upitnika sa sajta zbog kršenja privatnosti lekara. Da li je u ovom slučaju problem bio u načinu ili u samoj ideji da građani ocenjuju odnos lekara prema njima, govorili su gosti emisije Oko.\nPredsednik Regionalne lekarske komore Beograda Spaso Anđelić ponavlja da je LKS tražila da lični podaci o lekarima budu zaštićeni, pre svega pravljenje profila o bilo kome na internetu bez saglasnosti lekara čiji se profil pravi, jer to nije dozvoljeno.\n“Ako dođe farmaceutska kuća koja želi da plasira neki lek na tržište i zbog toga traži spisak lekara određen ciljne grupe, i ako mi to damo, da li mislite da smo pogrešili”, pita Anđelić.\nIz kancelarije Poverenika objašnjavaju da nikakva dozvola nije data kao što je to pominjano, a kasnije tu dozvolu uskratio, jer to nije njihovo ovlašćenje. Ipak, generalni sekretar kancelarije Poverenika navodi da se ti podaci, koje je udruženje “Srbija u pokretu” dobilo od lekarske komore, sada koriste za neku drugu stvar, koja tada nije pominjana.\n“Spisak koji služi za obaveštavanje javnosti, pretvoreno je u bazu podataka kojoj je neko promenio svrhu i sada se ta baza podataka ocenjuje putem upitnika koji joj je dodat, o čemu poverenik nije obavešten”, objašnjava generalni sekretar Poverenika Marinko Radić.\nAna Babović iz udruženja “Srbija u pokretu” navodi da je o svemu tome obavešten unapred Poverenik, i objašnjava da se na sajtu nalaze samo ime, prezime i ustanova u kojoj lekari rade, što, kako tvrdi, kancelarije poverenika nije ocenila kao zloupotrebu podataka i nešto što zahteva odobrenje lekara.\n“Cilj sajta je bio da se govori o odnosu lekar-pacijent, ni u kom domenu ovaj sajt nije ulazio u privatnost lekara, već samo ono što se tiče javne delatnosti i ono što se finansira iz javnih prihoda”, objašnjava Babović.\nPrecizira da se na sajtu odgovaralo na nekoliko pitanja, kao što su “da li vas je lekar pažljivo saslušao”, “da li imate poverenja u lekara” i “da li biste lekara dalje preporučili”, kao i da nije bilo moguće pisati proizvoljno komentare o bilo kom lekaru.\nSpaso Anđelić objašnjava da evaluacija lekara već postoji kao praksa i da je sporvode institiucije koje su za to zadužene, i da su rezultati tih ocenjivanja dostupni javnosti i da su to podaci od javnog značaja, što, navodi, nije slučaj sa podacima svih lekara na jednom mestu.\nAna Babović iz udruženja “Srbija u pokretu”, koje je pokrenulo sajt, kaže da je za deset dana, data dobra ocena lekara iako građani znaju da je zdravstvo u Srbiji u jako teškoj situaciji, što je pozitivna ocena za sve lekare i akciju koja je pokrenuta.\nPodaci na sajtu su bezbedni\nPortal Kakav je doktor ima najveću moguću zaštitu, a iz “Srbije u pokretu” garantuju bezbednost i objašnjavaju da će svaka zloupotreba biti sprečena, kao što je to do sada nekoliko puta bio slučaj.\nGeneralni sekretar Poverenika za zaštitu podataka o ličnosti kaže da je sporno i što je u pitanju anonimna anketa, gde se ostavlja mogućnost proizvoljnosti i zloupotrebe. Objašnjava i da ocenjivanje lekara nije nova stvar, jer se to na internet portalima već pojavljuje dugo vremena.\n“Sporna je činjenica što vi podatke koji su namenjeni u jednu svrhu, ne možete koristiti u neku drugu”, objašnjava Radić.\nOno što zakon kaže, je da se ova odredba ne može upotrebiti ukoliko se menja svrha baze podataka, kaže Radić i napominje da Poverenik nije menjao mišljenje, već pozivao da se svrha podataka ne sme menjati.\nPredsednik Lekarske komore Beograda međutim, navodi da kada su traženi podaci nije rečena prava svrha u koju će se koristiti, a to je ocena lekara, već da je bilo reči o borbi protiv korupcije, u čemu nije ništa sporno, ali ponavlja da to tada nije tako rečeno.\n“Nama nije prihvatljivo da na jedan nekontrolisan, improvizovan i jedan potpuno način za koji mi ne vidimo smisla da će doneti bilo kakav rezultat učestvujemo u tome”, objašnjava Anđelić.\nDodaje i da ukoliko neko ima pravo da ocenjuje rad nekog doktora, onda bi i taj doktor trebalo da ima pravo da zna ko ga ocenjuje.\nIz udruženja koje je pokrenulo sajt kažu da je ostavljena mogućnost da oni koji ocenjuju lekare, u okviru upitanika ostave svoje podatke, ali i podsećaju da su ankete koje vrše nadležne institiucije anonimne, kao i da se u njima ocenjuju ustanove, a ne lekari pojedinačno. Smatraju da se putem portala Kakav je doktor vrši individualizacija i doprinosi transparentnosti.\nIako je zakonom definisano da se podaci mogu koristiti bez pristanka ukoliko se odnose na zaštitu zdravlja, života i fizičkog integriteta, Radić objašnjava da se to ne odnosi na ovaj slučaj.\nAna Babović objašnjava da je sajt ugašen upravo iz razloga jer nisu dobili mišljenje nadležnih čije su tražili, i da su hteli na bilo koji način da krše zakon ne bi tražili ničije mišljenje.\nAnđelić objašnjava da se evaluacija lekara već dugo vrši na mnogim internet forumima i da se lekari ne plaše ocenjivanja, ali ne žele da se podaci o njima na takav način koriste kako se korsite na sajtu Kakav je doktor i da se na taj način na njih konstantno vrši pritisak.\nObeleženo 25 godina postojanja Urgentnog centra u Beogradu


„Balkanski“ dočekuje leskovačku „Slogu“ - „Željuša domaćin „Velikom Suvodolu“ - Far\nU devetom kolu zone „Jug“ fudbalski klub „Balkanski“ dočekuje „Slogu“ iz Leskovca. Utakmica je zakazana za subotu 8. oktobra od 15:00 časova u sportskom centru „Park“. Posle 8 odigranih kola „Balkanski“ je u grupi ekipa sa 8 osvojenih bodova, ali zbog najslabije gol razlike zauzima 13. mesto na tabeli. Leskovčani na svom kontu imaju samo bod više i trenutno su na 9. mestu na tabeli.\nOstali parovi ovog kola su:\nPčinja : Morava (VH)\nMladost (M) : OFK Brzi Brod\nVranjska Banja : Budućnost (P)\nPusta reka : Lužnica\nJedinstvo (GM) : Ropotovo\nBudućnost (O) : Nebeski ađeli\nFudbalski klub „Željuša“, takođe je ovog vikenda domaćin. U 6. kolu Opštinske lige Pirot u Dimitrovgrad dolazi ekipa „Veliki Suvodol“. Početak utakmice zakazan je za nedelju 9. oktobra od 15:30 časova. Obe ekipe imaju po 4 odigrana susreta, Željuša zauzima 6. mesto na tabeli sa 7 bodova, dok je „Veliki Suvodol“ na 8. mestu sa 4 boda.\nMlađe selekcije fudbalskog kluba „Balkanski“ ovog vikenda gostuju odgovarajućim selekcijama pirotskog „Jedinstva“. Pioniri svoj susret igraju u subotu od 10:00 časova, dok kadeti nastupaju u nedelju od 11:00 sati.\nTežak poraz „Balkanskog“ na gostovanju – „Željuša“ samo do boda u Držini „Balkanski“ u subotu dočekuje „Moravu“ iz Vladičinog Hana – „Željuša“ gostuje u nedelju „Rajku Mitiću“ u Beloj Palanci „Balkanski“ završava jesen – „Željuša“ ima još 3 utakmice „Balkanski“ poražen u Leskovcu, „Željuša“ ubedljiva protiv „Lokomotive“ u Dimitrovgradu\nBalkanskiFudbalmlađe kateorijeOpštinska liga PirotŽeljušaZona Jug\nKošarkaši „Dimitrovgrada“ kao domaćini započinju novu sezonu, kadeti putuju u Zaječar na revanš za kvalitetnu ligu\nZona Jug: „Vlasina“ šampion, „Balkanski“ četvrti,...\nЗона Юг: „Младост“ загуби от „П�...


Kukuruz skladište u Rumuniji, pa prodaju u Srbiji i zemljama Bliskog Istoka\nBEOGRAD - Predsednik Srbije ...\tBEOGRAD - Premijer Srbije Iv...\tBEOGRAD - Uprava za javni du...\tTržišta\tKurs dinara: U četvrtak 111 dinara za jedan evro 23 May 2013\tBEOGRAD - Dinar je u odnosu prema evru danas slabiji 0,1 odsto te zvanični srednji kurs iznosi 111,0028 dinara za jedan evro, saopštila je Narodna banka Srbije (NBS).\nEvropske berze: Indeksi porasli nakon izjave šefa američke centralne banke Beogradska berza: Dominacija Naftne industrije Srbije\nPolitika i društvo\tNikolić i Vučić učvršćuju veze sa Rusijom\t23 May 2013\tBEOGRAD - Predsednik Srbije Tomislav Nikolić rekao je, uoči susreta sa ruskim predsednikom Vladimirom Putinom, da je pred Srbijom i Rusijom nova epoha saradnje koja će pokazati da nijedan cilj...\tOpširnije...\nAutor Gde investirati/ B92\tKategorija: Poljoprivreda\tU javnosti se moglo čuti kako naši izvoznici kukuruz izvoze i skladište u Rumuniji i kako planiraju da ga, kada mu cena poraste, prodaju u Srbiji, pišu Novosti. Na taj način i naši izvoznici ali i njihovi partneri iz Rumunije bi došli do solidne zarade.\nDa podsetimo, proizvođači šećera iz Srbije poslednjih nekoliko godina upozoravaju kako se dobar deo naše šećerne repe „odliva“ u Hrvatsku, i kako ova država stiče dobru zaradu, prerađujući naš proizvod i prodajući šećer u EU. Rast cene kukuruza kao i izvoz ove žitarice u Rumuniju, podstakao je razmišljanja o tome da nam sa kukuruzom preti isti, a možda i lošiji scenario. Iako zabrinjavajuć, ovakav scenario, kako kažu stručnjaci, ipak nije moguć.\n"Kukuruzu, jednostavno, cena ne može toliko da poraste, da bi se isplatio njegov transport u oba pravca. Istina je, kukuruz iz Srbije odlazi u Rumuniju, pošto gotovo 100 odsto našeg kukuruza, koji se izvozi, „u svet“ odlazi preko Crnog mora", kaže Vukosav Saković, direktor „Žita Srbije“.\nPrerađivači šećerne repe iz Srbije, upozoravali su, prošle jeseni, kako su šećerane iz Hrvatske, po ceni koja se ne može tržišno opravdati, ugovorili otkup ove industrijske biljke sa gotovo 10.000 hektara, odnosno, sa gotovo petine površina na kojima se repa gaji u Srbiji.\nHrvatska, kako objašnjavaju u šećeranama u Srbiji, plaćanjem ovakve cene, odnosno, otkupom veće količine repe, želi da stekne dobru poziciju, kao proizvođač šećera, pre ulaska u EU. Saković objašnjava kako se u Rumuniji nalaze predstavništva i firme najvećih svetskih trgovaca kukuruzom, koji kupuju našu robu, prepakuju ga iz rečnih barži nosivosti 1.000 tona, u brodove nosivosti 50.000 tona, i plasiraju dalje.\n"Kukuruz dalje odlazi na tržišta Bliskog istoka, pa i Dalekog, Afrike, a jednim delom i EU, odnosno u Španiju i Portugaliju. Sigurno je da ni kilogram ovog kukuruza ne ostaje u Rumuniji, koja podmiruje svoje potrebe za ovom žitaricom, a još je izvesnije da se kukuruz, koji jednom ode iz Srbije, u nju neće vratiti", navodi Saković.\nKukuruz se, kako napominje Saković, prodaje na terminskom tržištu, a to znači da je ova žitarica, koja se sada isporučuje iz Srbije, prodata između 1. februara i 1. juna.\n"Prodato je, na ovaj način, oko 500.000 tona kukuruza. Takođe, siguran sam da bi izvoznici bili jako srećni kada ne bi morali da ga isporuče, pošto je cena, koju su tada dobili, sada jako nepovoljna", kaže Saković.


Do kraja godine značajno veće prosečne plate u Ziđinu – RADIO TELEVIZIJA BOR\nDo kraja godine značajno veće prosečne plate u Ziđinu\nRUDNA GLAVA, MAJDANPEK – Otvaranju proizvodnog pogona „Jumka“ u Rudnoj Glavi, između ostalih, prisustvovali su i čelnici kompanije Serbia Zijin Copper Bor.\nSa generalnim direktorom Ximing Jianom, predsednik Srbije Aleksandar Vučić razgovarao je o početku rada rudnika Čukaru Peki, rešavanju ekoloških problema, zapošljavanju novih radnika, ali i o mogućnosti povećanja prosečnih zarada zaposlenih .\n„Kineska kompanija izuzetno dobro radi kada je proizvodnja u pitanju, još ćemo zajedno da poradimo na zelenoj agendi, ekološkoj zaštiti i tome da vazduh bude čistiji“, rekao je predsednik Srbije Aleksandar Vučić.\nPrema rečima generalnog direktora Ziđina, do kraja godine prosečna plata iznosiće 98 hiljada dinara.\n„To je značajno više u odnosu na 64 hiljade, kolika je bila prosečna zarada pre dve, dve i po godine, kada smo privatizovali RTB Bor. Lično sam mišljenja da zahvaljujući dobroj proizvodnji i dobroj ceni bakra ima mesta da plata bude i veća od 98 hiljada, tačnije zaokružena na sto hiljada dinara“, dodao je Vučić, na šta je Jian Ximing potvrdno odgovorio.\nZnačaj dolaska ove kineske kompanije u Srbiju, koja je prema rečima Aleksandra Vučića spasila istok zemlje, ilustrovao je i podatkom da je u prva tri meseca ove godine Ziđin bio najveći izvoznik u Srbiji.\nTags: plate, povecanje, prosecna zarada, rudnik čukaru peki, ziđin koper bor\nPrevious Lovište „Homolje“ bogato raznovrsnom divljači\nNext Najveći gubitak u prvom kvartalu 2021. godine i dalje u borskoj Toplani


Napulj, 15. septembar 2015 -Ministar odbrane Bratislav Gašić posetio je danas NATO Komandu združenih snaga u Napulju gde se susreo sa komandantom, admiralom Markom Fergusonom. Teme sastanka bile su vojna saradnja Srbije i NATO-a pod okriljem Partnerstva za mir i saradnja Vojske Srbije i KFOR-a. Obe strane su se saglasile da redovni sastanci na visokom nivou doprinose daljem jačanju ostvarene saradnje kroz različite mehanizme Programa Partnerstvo za mir.\nMinistar Bratislav Gašić je ponovio opredeljenost Republike Srbije da održava partnerski odnos sa NATO kroz Partnerstvo za mir na najvišem nivou, što potvrđuje ovogodišnje usvajanje Individualnog akcionog plana partnerstva i skorašnja ratifikacija Sporazuma o statusu snaga PfP-SOFA u Narodnoj skupštini. Kao i do sada, saradnja u budućnosti biće pre svega zasnovana na potrebi da Srbija izgrađuje i održava neophodne kapacitete za angažovanje u operacijama UN i Evropske unije. Na taj način naša zemlja će, u skladu sa jasnim spoljnopolitičkim prioritetom, a to je članstvo u Evropskoj uniji, davati svoj doprinos njenoj Zajedničkoj bezbednosnoj i odbrambenoj politici. Opredeljenost ka članstvu u EU, kao i dalje razvijanje saradnje sa državama regiona, Srbija potvrđuje u aktuelnim okolnostima migrantske krize. Tokom razgovora sa admiralom Fergusonom, ministar Gašić je naglasio da je naša država pokazala spremnost da preuzme odgovarajući deo tereta nastale krize i deli podjednaku odgovornost, nadajući se, u međuvremenu, sveobuhvatnom rešenju Evropske unije i međunarodne zajednice.\nU odnosu na saradnju Vojske Srbije i KFOR-a, ministar odbrane je posebno podvukao značaj nesmanjivanja snaga KFOR-a u narednom periodu, pri čemu je posebno pohvalio profesionalan pristup u izvršavanju mandata dodeljenog Rezolucijom SB UN 1244. On smatra da je saradnja Vojske Srbije sa KFOR-om veoma dobra na svim nivoima. Poseban pečat navedenoj saradnji daju redovni susreti načelnika Generalštaba Vojske Srbije sa komandantom KFOR.\nAdmiral Ferguson je istovremeno i komandant Pomorskih snaga SAD u Evropi i Pomorskih snaga SAD u Africi. Njegova zona odgovornosti obuhvata više od 20 miliona kvadratnih nautičkih milja okeana, uključujući vode uz obale Evrope i Afrike, kao i Mediteransko i Crno more. Ova zona se proteže preko tri kontinenta i obuhvata više od 67 odsto obala na Zemlji, 105 zemalja i skoro 40 odsto svetske populacije.


30.07.2021 22:56 Autor: Raport.ba\nNenad Stevandić, predsjednik stranke Ujedinjena Srpska, izjavio je večeras da je parlament Republike Srpske ”'oborio”’ odluku odlazećeg visokog predstavnika Valentina Inzka ne zato što opravdava bilo čije zločine već zato što je ta odluka “u suprotnosti sa Ustavom Bosne i Hercegovine i sa Ustavom Republike Srpske”, prenosi Tanjug.\nSkupština RS je danas po hitnom postupku usvojila Zakon o neprimjenjivanju odluke Inzka o zabrani negiranja genocida, kao i izmjene Krivičnog zakonika kojima se prvi put uvodi krivična povreda ugleda Republike Srpske i njenih naroda, a Stevandić kaže da će biti kažnjavan svako ko bude vrijeđao Srpsku i njene narode, a to znači i Bošnjake.\n– To nije istina, mi osuđujemo sve zločine, svi srpski predstavnici su ranijih godina dolazili u Srebrenicu da iskažu pijetet, ali niko od Bošnjaka nije dolazio u Bratunac. Ta haranga ne smije da se zanemari, jer može da nanese veliku štetu i Srbiji – zaključio je Stevandić.\nTagovi: BiH Nenad Stevandić RS zakon o zabrani negiranja genodica u Srebrenici\nPočeo najduži policijski sat u RS\nU RS čaj 71 nova slučaja koronavirusa\nKontaktirajte nas: [email protected]aport.ba


Pošta Srbije - Pošta Srbije razmatra robotizaciju kao podršku efikasnijem radu zaposlenih\nPošta Srbije razmatra robotizaciju kao podršku efikasnijem radu zaposlenih\nDelegacija Pošte Srbije, predvođena v.d. direktorom Zoranom Đorđevićem nastavila je danas radnu posetu Pošti Slovenije obilaskom poštansko-logističkog centra u Mariboru i data centra Pošte Slovenije za upravljanje radnim procesima. U ovim centrima implementirana su tehnološka rešenja bazirna na veštačkoj inteligenciji, a u Mariboru je instaliran i prvi robot koji se koristi za preradu pošiljaka.\n„Poseta Pošti Slovenije otvorila je mogućnost za saradnju na implementaciji najnaprednijih informatičkih rešenja u naše logističke centare u Beogradu, Novom Sadu i Nišu, čija je modernizacija jedan od poslovih prioriteta Pošte Srbije. Naš cilj je podizanje kvaliteta, brža i efikasnija usluga za građane i privredu, a jedan od pravaca razvoje koji razmatramo je zasnovan i na uvođenju robotizacije u proces prerade pošiljaka kao podrške efikasnijem radu zaposlenih“, izjavio je u Mariboru Zoran Đorđević, v.d. direktora Pošte Srbije.\nĐorđević je posebno istakao spremnost Pošte Slovenije da pruži konsultantsku pomoć Pošti Srbije za prilagođavanje poslovanja zahtevima pristupnog procesa Evropskoj uniji što je, uz razgovore o saradnji na polju digitalizacije i razvoja e-komerc rešenja, bila jedna od glavnih tema sastanaka sa rukovodstvom Pošte Slovenije.\nDelegacija Pošte Srbije zavrašava danas radnu posetu Sloveniji, koja je usledila nakon što je delegacija Pošte Slovenije, na inicijativu Zorana Đorđevića, u maju posetila Poštu Srbije kada su i započeti razgovori rukovodstva dvaju pošta o budućoj saradnji.


Dodik: Ubrzati izgradnju rusko-srpskog centra u Banjaluci - Sputnjik Srbija\n00:50 03 April 2020\n18:55 06.01.2019 Preuzmite kraći link\nPredsedavajući Predsedništva BiH Milorad Dodik izjavio je danas da će biti intenzivirana izgradnja rusko-srpskog pravoslavnog centra u Banjaluci kako bi on što pre bio završen.\n© Foto : Russkiй serbskiй hram Banя-Luka\nObraćajući se novinarima nakon sastanka sa episkopom banjalučkim Jefremom, Dodik je rekao da će u narednih četiri do pet godina u okviru pravoslavnih hramova širom RS biti izgrađena obdaništa, tamo gde za to postoje uslovi, prenosi Fena.\nOn smatra da bi se time dala nova dimenzija Srpskoj pravoslavnoj crkvi (SPC), koja, kako je ocenio, ima vrlo važnu ulogu u društvu u pogledu obrazovanja najmlađih.\nSastanku s episkopom Jefremom, uoči pravoslavnog Božića, prisustvovala je i predsednica RS Željka Cvijanović.\nDodik i Cvijanovićeva večeras su prisustvovali večernjoj službi u Hramu Hrista Spasitelja u Banjaluci, kao i osveštanju badnjaka.\ncentar, Milorad Dodik, Republika Srpska


Kortni Lov u sporu sa Grolom i Novoselićem oko Kobejnove pesme\nKrstarica 25. jula 2001. 00:00\nViši sud okruga King u američkoj državi Vašington doneo je još u prvoj polovini juna odluku kojom je presudio u korist udovice frontman-a sastava Nirvana Kurta Kobejna (Kurt Cobain), Kortni Lov (Courtney Love), izdavši nalog kojim se sprečava izdavanje do sada neizdatih pesama koje je Kobejn snimio sa bendom neposredno pre svoje smrti 1994. godine. Kortni Lov i dva preživela člana benda – Dejv Grol (Dave Grohl) i Krist Novoselić, vode sudski spor nad studijskim snimkom ove pesme, potom setom od još 45 neobjavljenih pesama i, konačno, nad pravnim nasledstvom same grupe.\n“Borba se vodi oko kontrole nad Nirvana-om”, kaže Voren Rom (Warren Rheaume), advokat Grola i Novoselića, koji žele da ovu pesmu izdaju kao deo kompilacije kojom bi obeležili desetu godišnjicu albuma “Nevermind”. Kortni, sa druge strane, tvrdi da ova pesma nije presudna za uspeh kompilacije i da nije neophodno da bude objavljena. Suđenje je zakazano za 31. decembar 2002 (pa sad nek kaže neko da je srpsko pravosuđe neefikasno!).\nSporna pesma je, inače, izvođena na više koncerata još pred kraj 1993. godine, a takođe i 1995, na koncertima Kortninog sastava Hole. Poznata je pod različitim imenima, uključujući “On the Mountain” i “You’ve Got No Right”. Na kompilaciji, čija je pojava u prodavnicama zakazana za 23. oktobar, zove se “You Know You’re Right”. “Radi se o spektakularnom muzičkom delu”, kaže O. Jejl Luis (O. Yale Lewis), advokat Lovove, i dodaje: “Verovatno jedno od najvažnijih muzičkih dela u dužem periodu”. Ono što Luis prećutkuje, a što se, ipak, može pročitati i iz onoga što je rekao, a može predstavljati i pozadinu celog ovog spora, jeste činjenica da ova pesma može biti i vrlo unosna. Rom je, tako, kompilaciju nazvao “enormno vrednom kolekcijom”.\nDžejms Barber (James Barber), menadžer Kortni Lov, tvrdi u sudskim dokumentima da bi album koji uključuje “You Know You’re Right” mogao širom sveta biti prodat u čak 15 miliona primeraka, više i od rekordnog seta “Nevermind”. Bez ove pesme, sa druge strane, tvrdi, on, prodaja bi iznosila jedva petinu tog broja.\nPrema sudskim papirima, Kortni Lov pokušava, zapravo, da svojim izlaskom rasformira korporaciju Nirvana LLC, obrazovanu sporazumom dveju strana koje su sada u sporu. U sudskim zabeleškama stoji i da je Kortni, kao obrazloženje, izjavila da je bila “u emotivnom šoku, zbunjena i uzrujana” u vreme kada je potpisala ugovor (neposredno posle Kobejnove smrti) kojim se predviđa da se svi prihodi koje korporacija bude ostvarivala dele na tri jednaka dela.


Predrag Vukićević, predsednik Skupštine: “Nastavljamo započeto” - KruševacGrad\nPredrag Vukićević, predsednik Skupštine: “Nastavljamo započeto”\n– Skupština grada će nastaviti kontinuiranu saradnju sa građanima u mesnim zajednicama. Osluškivanje njihovih problema i predloga je osnov za dalji rad. Nadamo se da će epidemiološka situacija omogućiti da komunikacija bude aktivnija u narednom periodu. Posebno ćemo se posvetiti saradnji sa mladim ljudima, talentima i šampionima znanja i veština. Cilj nam je da ostaju ovde u svom rodnom gradu.\nNastavićemo dobru saradnju sa svim funkcionerima koje je izabrala, postavila i imenovala Skupština grada, radi unapređenja uslova za bolji život svih građana. Zadržaćemo tekuću komunikaciju i saradnju sa koalicionim partnerima. Kada je u pitanju saradnja sa opozicijom Skupština grada će korektnost imati kao prioritet, što smo i do sada činili. Trudićemo se da unapredimo saradnju sa novinarima.\nLično očekujem da ćemo poštovati starije, a mladima obezbediti bolju budućnost. Nadam se da će mladi ljudi biti temelj razvoja ekonomskog prosperiteta, nosioci porodice i budućnosti naše dece. Svim građanima želim srećnu Novu godinu i Božić, dobro zdravlje, uspeh, porodičnu slogu, mir i napredak u svim životnim oblastima.\nDragi prijatelji …\nHitna u novogodišnjoj noći na terenu zbog nekoliko tuča\n16.09.2021 0 40\n16.09.2021 0 112\n16.09.2021 0 86\n16.09.2021 0 59\nPredrag Pavlović jedini fudbalski olimpijac u kruševačkom Trajalu\n16.09.2021 0 77\n16. septembra 2021., 17:07


Siniša Mali: U junu razgovori sa MMF-om o povećanju plata u javnom sektoru | Gde Investirati\nMali je to rekao za RTS ali i dodao da, uz dužno poštovanje prethodnim ministrima, nije mu samo cilj da “čuva kasu” već i da obezbedi novac za sve razvojne projekte.\n“Kao ministar finasija vodiću računa o svakom dinaru. Cilj nam je da budžet Srbije bude što veći. Najveći izazov za mene je da stopa našeg ekomnoskog rasta bude u budućem periodu što viša”, rekao je Mali.\nOcenio je da je rast BDP-a od 4,5 odsto u prvom kvartalu ove godine “sjajna vest za građane Srbije” i istakao da je u pitanju naveća stopa rasta u Evropi.\n“Hoću da ta stopa rasta bude sve viša i viša jer to znači investicije u infrastrukturu, novi kilometri autoputeva, nove fabrike…”, naveo je novi ministar finansija.\n“Mi smo se protekle četiri godine uspešno nosili s tim. Javne finansjije Grada Beograda su potpuno stabilizovane, a Republika Srbija u ovom trenutku imam drugačiju vrstu izazova”, kaže Mali.\nObjašnjava da je sadašnje stanje javnih finasija prevashodno posledica teških ali, ističe “hrabrih odluka koje je vlada donela na čelu sa predsednikom Vučićem 2014. godine”.\n“Naše javne finasije su stabilizovane, prethodne tri godine imamo suficit u budžetu Srbije”, rekao je Mali i podsetio da je učešće javnog duga u BDP-u trenutno 59,9 odsto a da je pre nekoliko godina ta cifra bila preko 70 odsto.\n“Nastavićemo sa odgovornom ekonomskom politikom, vodićemo računa o svakom dinaru građana. Prevashodno mi je važno da već naredne godine udeo javnog duga u BDP-u bude ispod 50 odsto čime smo za građane Srbije uradili veliku stvar”, rekao je Mali i poručio da će javne finasije biti stabilne.\nRekao je i da nije cilj ministra finasija samo da čuva javnu kasu nego da, kaže, obezbedi novac za razvojen projekte za ulaganje u infrastrukturu, nove fabrike, nova radna mesta… a sve to, kaže ” kako bi našoj deci obezbedili bolju budućnost u ovoj zemlji”.\n“Odgovorna fiskalna politika koju je vlada vodila daje nam mesta za povećanje. Miaslim da je fer da svi oni koji su podneli teret reformi u prethodnom periodu sada vide korist od tih reformi. Predsednik Vučić je najavio za ovu godinu ukidanje zakona o smanjenju penzija, to je veoma važno”, rekao je Mali.\n“To su dve stvari za naredni periodu i za budućnost ove zemlje veoma važne. Povećanje potrošnje je jedan aspekt koji nam gura ekonomiju dalje. Hoću da se borim sa predsednicom vlade za svako novo radno mesto, svaku novu investiciju i kao ministar finasija moja dužnost će biti da obezbedim novac za sve to u budžetu”, poručio je Mali.\n“To je moja misija, moj zadatak i zajedno sa predsednikom Vučićem, Anom Brnabić i ostalim članovima vlade baviću se upravo tim”, poručio je novi ministar finansija Srbije.\nPrevious Prosečan račun u Beogradu iznosi 600 dinara\nNext Na prodaju imovina Razvojne banke Vojvodine u stečaju\nTags BDPMMFSiniša Mali\nOporavak tekstilne industrije: Rast proizvodnje 33%, izvoz najviše u Evropu\nTekstilna industrija Srbije se polako oporavlja. 80 odsto proizvođača su male firme, dok 20 odsto čine fabrike sa preko 120 radnika.


Šefovi država i vlada Evropske unije podržali moguće nove sankcije Iranu\nŠefovi država i vlada Evropske unije potvrdili su na samitu u Briselu podršku Ujedinjenim nacijama ukoliko svetska organizacija odluči da uvede dodatne sankcije Iranu. Istovremeno, ponuđena je i podrška Teheranu ukoliko odustane od obogaćivanja uranijuma.\nU zajedničkom saopštenju lidera EU, Iran se poziva da pruži "potpune, jasne i verodostojne odgovore" Međunarodnoj agenciji za atomsku energiju kako bi se rešila pitanja vezana za njegov nuklearni program.\nEU je uputila upozoravajuće saopštenje Teheranu i pored izveštaja američkog obaveštajnog centra, koji je objavio da je Iran obustavio svoj program proizvodnje nuklearnog oružja još 2003. godine. Unija je podržala Savet bezbednosti UN da usvoji nove kaznene mere protiv Irana i saopštila da bi takva odluka mogla da bude doneta na sledećem sastanku ministara inostranih poslova EU 28. januara, u vezi predstojećih odluka Saveta bezbednosti.\nZapadne sile optužuju Iran da razvija nuklearni program u nameri da proizvede atomsko oružje, ali Iran odbacuje te optužbe i tvrdi da nuklearni program razvija u mirnodopske svrhe, radi proizvodnje struje.\nSavet bezbednosti je već uveo sankcije Teheranu zato što Iran odbija da prekine sa obogaćivanjem uranijuma i zbog nedovoljne saradnje sa IAEA. Izveštaj IAEA iz novembra pokazao je izvestan napredak u saradnji sa Teheranom, ali velike sile i dalje smatraju da Iran nije jasno objasnio koji su ciljevi njegovog nuklearnog programa.


NovaEnergija.net » Od 1. jula ako ne platite račun za telefon nećete dobiti kredit! Od 1. jula ako ne platite račun za telefon nećete dobiti kredit! – NovaEnergija.net\nKako je ranije pisano, unos informacija o plaćanju računa za telefone u Kreditni biro jedan je od uslova koji bi Srbija trebalo da ispuni kako bi se bolje rangirala na Duing listi svetske banke naredne godine. Ovakav potez je sasvim siguran, pogotovo ako se u obzir uzme to da Vlada Srbije želi da kroz dve godine bude među prvih 20 zemalja na Duing listi.\nOd 1. jula ako ne platite račun za telefon nećete dobiti kredit! was last modified: March 14th, 2017 by Jelena Jovičić\ndugovanjekreditkreditni biromobilni telefonračun za telefontop


Moskva pozdravlja američki predlog o razoružanju - Sputnjik Srbija\n06:21 22 Avgust 2019\n12:21 26.04.2019 (osveženo 12:24 26.04.2019) Preuzmite kraći link\n„Uzimajući u obzir da raste uloga nuklearnog oružja u američkoj doktrini i njegov prelazak u ravan sredstava koja se mogu koristiti na bojnom polju, ta izjava se može samo pozdraviti“, rekao je novinarima zamenik šefa diplomatije Rusije Sergej Rjabkov.\n„Treba uzeti u obzir veliki broj faktora koji neposredno utiču na stratešku stabilnost, od pojave sistema PVO i moguće pojave oružja u svemiru, do ozbiljnih promena u sferi konvencionalnog naoružanja“, dodao je Rjabkov.\n„To je kompleksno pitanje koje do sada nije bilo tema razgovora. Mi smo svoj stav formirali i spremni smo da ga izložimo partnerima iz SAD i drugih država nuklearne petorke“, kazao je on.\nRjabkov je takođe naglasio da je Rusija spremna da razgovara sa SAD o novom sporazumu o razoružanju, nakon što Vašington predstavi konkretan predlog i Moskva prouči ideje koje su se pojavile u medijima o zaključenju trostranog sporazuma u oblasti razoružanja.\nTelevizija Si-En-En, pozivajući se na nekoliko izvora u Beloj kući, saopštila je da američki predsednik Donald Tramp vodi diskusiju sa ministarstvima o izradi novog nuklearnog sporazuma.


I. Đ. 24. septembra 2017. 03:00\nJeftini solarni paneli uvezeni iz Kine i drugih zemalja doveli su do buma u američkoj solarnoj industriji, s obzirom na to da je njihovo instaliranje na krovovima i drugim površinama poraslo 10 puta od 2011. godine.\nMeđutim, dva američka proizvođača solarne energije kažu da je poplava uvoza jednog dovela do bankrota a drugog prisilila da otpusti tri četvrtine radne snage, izveštava agencija AP.\nKomisija za međunarodnu trgovinu danas treba da odluči da li uvoz, pre svega iz Azije, nanosi „ozbiljne štete“ kompanijama. Ako je tako, Komisija će ove jeseni dati preporuku o tome da li administracija predsednika Donalda Trampa treba da uvede carine koje bi mogle da udvostruče cenu solarnih panela iz inostranstva.\nPredsednik Tramp nije uspostavio bliske odnsoe sa solarnom industrijom kakve ima sa industrijom uglja i drugih fosilnih goriva, ali se smatra da je sklon uvođenju carina na uvoz solarnih panela zbog njegove filozofije „Amerika na prvom mestu“. Portparol Bele kuće je odbio komentar za AP u četvrtak.\nDve suprotstavljene strane su uoči današnjeg sastanka Komisije iznele svoje viđenje stvari.\n„Jednostavno rečeno, američka industrija ne može da preživi pod trenutnim tržišnim uslovima“, napisao je u peticiji dostavljenoj Komisiji advokat kompanije Saniva (Suniva) sa sedištem u DŽordžiji. Saniva je slučaj pred Komisijom pokrenula sa kompanijom SolarVorld Amerikas iz Oregona.\nMeđutim, guverneri četiri države – Nevade, Kolorada, Masačusetsa i Severne Karoline, protive se uvođenju carina, upozoravajući da bi to moglo da ugrozi industriju.\nOni su se pozvali na studiju koja pokazuje da bi carina mogla da dovede do pada solarnih instalacija za više od 50 procenata u dve godine, što bi zadalo veliki udarac ovim državama koje ulažu napore za što veće korišćenje obnovljive energiju koja ne utiče na klimatske promene.\n„Tražena carina bi mogla da nanese katastrofalan udarac solarnoj industriji u našim državama i da dovede do gubitka radnih mesta bez presedana, uz visoku cenu koju bi platile naše ekonomije“, napisala su dva republikanca i dva demokrata u pismu Komisiji za trgovinu.\nGrupa bivših vojnih funkcionera SAD takođe je pozvala Trampovu administraciju da odbaci zahtev za uvođenjem carina, naglašavajući da je Ministarstvo odbrane najveći potrošač energije u zemlji i ukazujući na federalni zakon koji predviđa da Pentagon pribavlja 25 posto energije za svoje potrebe iz obnovljivih izvora do 2025. godine.\nUkoliko se utvrdi da uvoz solarnih panela nanosi štetu domaćim proizvođačima, Komisija za trgovinu će imati rok do sredine novembra da preporuči pravni lek predsedniku, a konačna odluka o carinama bi mogla da se očekuje u januaru.


Forenzičke agencije u Bosni i Hercegovini dobile po komplet opreme\nForenzičke agencije u Bosni i Hercegovini dobile su komplete forenzičke opreme kojom će unaprijediti kapacitete za borbu protiv organizovanog kriminala.\nUgovor između Ministarstva sigurnosti Bosne i Hercegovine i Ministarstva unutrašnjih poslova Republike Italije, koje je provelo ovaj projekat, potpisali su ministar Dragan Mektić i vođa projekta Gennaro Capoluongo. Potpisivanju je prisustvovao i ambasador Italije u BiH Nicola Minasi i predstavnici forenzičkih i policijskih agencija u BiH.\nRadi se o donaciji realiziranoj u okviru projekta Borba protiv organizovanog kriminala: Međunarodna saradnja u oblasti krivičnog pravosuđa IPA 2017/390-963 kojom su Agencija za forenzička ispitivanja i vještačenja, Ministarstvo unutrašnjih poslova Republike Srpske i Ministarstvo unutrašnjih poslova Federacije BiH dobili po komplet za uviđaj krivičnog djela, forenzički svjetlosni komplet i foto komplet. Svaki komplet vrijedi oko 8.215 eura.\nMinistar Mektić je istakao da će ova oprema značajno pomoći forenzičkim agencijama za efikasniji rad u borbi protiv organizovanog kriminala.\n„Nadam se da ove tri agencije moći da odgovore na sve zahtjeve za forenzička ispitivanja i vještačenja“, kazao je Mektić.\nCapoluongo je istakao da je organizirani kriminal globalni izazov i da je za efikasnu borbu potrebna savremena oprema, ali i dobra saradnja.\n„Smatram da je pravi put u borbi protiv organiziranog kriminala ovakav oblik međusobne saradnje, jačanje povjerenja te razmjena informacija“, naglasio je Capoluongo.\nAmbasador Minasi je istakao da je saradnja u oblasti sigurnosti ključ za stabilnost i budućnost Balkana i da je Italija odavno važan partner u tom smislu, na bilateralnom i regionalnom nivou. Još 2017. Italija je uključila temu regionalne sigurnosti u agendu samita „Berlinskog procesa“ u Trstu i već dugo sarađuje sa Balkanom u tom kontekstu. Također, Trst je danas ponovo domaćin sastanka „Jumbo Security Conference“, koji RCC organizira u saradnji sa Ministarstvom unutrašnjih poslova Republike Italije i okuplja sve zemlje regije.


Bezbednost na internetu i zaštita podataka je postala jedna je najvećih problema pojedinaca, kompanija pa čak i država. Nije tajna ni da mnoge države imaju prave "vojske" hakera, kako za napade na protivnike, tako i za odbranu sopstvenih infirmacionih mreža. Šteta od hakerskih napada širom sveta se meri u milijardama dolara godišnje.\nBezbednosna kompanija AdvIntel saopštila je da se na "računarskom crnom tržištu" nude interna dokumenta i računarski kodovi ukradeni iz tri najveće antivirus komoanije.\nIza ovog hakerslog napada stoji grupa "Fxsmsp" koja je vrlo aktivna u hakerskoj zajednici, a često ima objave na ruskom, ali i engleskom jeziku. Ova grupa traži "skromnih" 250,000 dolara za ukradeni softver.\nAdvIntel takođe navodi da je ova hakerska grupa razvila i mrežu bot-računara i servera, koji mogu automatski i nezavisno da ukradu onlajn identitete korisnika, privatne fajlove - slike i video, kao i bankovne naloge i račune.\nAdvIntel nije saopštila o koje tri antivirusne kompanije se radi, ali i sama činjenica da i najzaštićenije firme nisu dovoljno sigurne, ostavlja sumnju - šta onda da rade obični korosnici interneta?


Merkel za potpunu zabranu putovanja: Situacija izmiče kontroli - NOVA portal\nSvet Autor:Agencije 26. Jan. 202115:54 > 15:561 Komentar\nFoto:Michael Kappeler/Pool via AP\n„Nama se stvar otima kontroli. Moramo pooštriti mere, inače ćemo za 14 dana opet biti tamo gde smo bili. Zar ne možemo da zabranimo putovanja“, rekla je Angela Merkel tokom video konferencije sa čelnim političarima CDU iz saveznih pokrajina, prenosi dnevnik Bild pozivajući se na učesnike sastanka.\nOna je ukazala na to da je tokom božićnih praznika dnevno 50.000 Nemaca putovalo na Kanarska ostrva i Maldive.\n„Avio saobraćaj bi trebalo tako prorediti da se više ne može nikuda“, rekla je Merkel prema iskazima učesnika sastanka, pa je istovremeno pomenula i mogućnost zatvaranja granica, kao što je to bio slučaj na proleće.\nOna je na istom sastanku dovela u pitanja ublažavanje strogih mera zatvaranja nakon sredine februara. Kao razlog navodi i dalje tešku situaciju, uprkos padu broja novozaraženih. Merkel je navela takođe i pojavu novog, mutirajućeg koronavirusa, koji se širi mnogo većom brzinom.\nAko dođe do eventualnog popuštanja mera nakon sredine februara, Merkel je mišljenja da prvo treba otvoriti vrtiće i škole, nakon toga maloprodaju i tek na kraju gastronomiju.\nU Nemačkoj su do sredine feburuara na snazi oštre mere zatvaranja, koje uključuju zabranu rada gotovo celokupne maloprodaje, ugostiteljskih, kulturnih i sportskih objekata.\nZehofer: U planu je potpuna obustava međunarodnog vazdušnog saobraćaja\nNemačka planira da praktično obustavi međunarodni vazdušni saobraćaj zbog pandemije koronavirusa, izjavio je ministar unutrašnjih poslova Horst Zehofer.\n„Opasnost, koju predstavljaju različite mutacije virusa, zahteva da u okviru vlade razmotrimo i razgovaramo o drastičnim merama“, među kojima je i „smanjenje vazdušnog saobraćaja u pravcu Nemačke praktično na nulu“ kao što je to uradio Izrael, rekao je dnevnom listu Bild nemački ministar.\nStanovništvo, koje u Nemačkoj prihvata restrikcije zbog pandemije, „očekuje od nas da ga zaštitimo što je moguće bolje od eksplozije broja zaraženih“, dodao je Zehofer.


U Palati Srbija, 16. decembra 2013. godine, sa početkom u 10h, održava se Radionica za strateško planiranje daljeg rada SEKO mehanizma. Organizatori Radionice su: Kancelarija za evropske integracije Vlade Srbije – Sektor za planiranje, programiranje, praćenje i izveštavanje o sredstvima EU i razvojnoj pomoći , Kancelarija za saradnju sa civilnim društvom Vlade Srbije, TACSO projekat i TRAG fondacija.\nDnevni red uključuje: predstavljanje ocene funkcionisanja SEKO mehanizma, diskusiju o postojećem načinu rada, kao i definisanje preporuka za unapređenje rada mehanizma.\nAOR je vodeća organizacija SEKO mehanizma za oblast: životna sredina i energija. Predstavnik AOR na Radionici je Filip Jovanović. Sastanku prisustvuju i predstavnice organizacija: CEKOR i Mladi istraživači.


ZEMUNSKI REP! Povratak Vudu Popaja: Nastavljena je legendarna saga o Mišel Fajfer\nIzvor: Nova s,\nČuveni reper iz Zemuna, pesnik i romanopisac Radenko Stojanović poznatiji kao Vudu Popaj, koji se proslavio devedesetih, objavio je nastavak legendarne sage o Mišel Fajfer sa prvog albuma, pesmu “Otmičar II (Lamperija uzvraća udarac). Muzički aranžman kao i režiju muzičkog spota potpisao je Marko Kovač.\n„Pesma je svojevrsni nastavak sage sa Mišel Fajfer sa prvog albuma, osvežena savremenim okolnostima i današnjim aktuelnostima. Želja i ideja nam je bila da adaptiramo jednu od, po mišljenju publike, najduhovitijih hip-hop pesama (pa i šire), i udahnemo joj neki novi život, a da kroz vrcavu animaciju u spotu ispratimo sve zanimljivosti iz teksta pesme.“ izjavio je Vudu Popaj.\nViše puta nagrađivani umetnik, posle duže muzičke pauze, zajedno sa drugarom, multimedijalnim umetnikom Jovanom Petrovićem, prošle godine je objavio album „Mantriks“ za izdavačku kuću Multimedia Music.\nJovan je autor muzike i producirao je ovaj album sa kog su objavljeni singlovi “Alo brate” i “Avatar”.


27. 09. 2021 16:50\n25. 02. 2021 11:53\nNarodna biblioteka Srbije navršava 189 godina postojanja, pa će tim povodom sutra biti održana i centralna manifestacija.\nKOSTAJNICA - Direktor Zavoda za udžbenike i nastavna sredstva Istočno Sarajevo Bojan Đenić posjetio je danas Narodnu biblioteku "Nevenka Stanisavljević" u Kostajnici, kojoj je uručio 116 knjiga vrijednih 950 KM.\nPredsjednica RS obogatila ličnu biblioteku\nPredsjednik Republike Srpske Željka Cvijanović poručila je da je uvijek pravo vrijeme da se obogati lična biblioteka.\nNove knjige za Biblioteku "Filip Višnjić" u Bijeljini\n08. 10. 2020 14:25\nFundus Narodne biblioteke "Filip Višnjić" bogatiji je za 137 naslova, vrijednosti 2.000 KM, koje je Gradska uprava Bijljine, povodom Dana bibliotekara Republike Srpske, poklonila ovoj ustanovi kulture.\n30. 09. 2020 21:00\n25. 09. 2020 14:57\nNarodna biblioteka "Filip Višnjić" i škola stranih jezika "Anglija" iz Bijeljine organizovali su danas obilježavanje Evropskog dana jezika, a tim povodom građanima je podijeljeno pedesetak knjiga na engleskom, francuskom, njemačkom, italijanskom i srpskom jeziku.\n21. 09. 2020 18:25\nAmeričkom donacijom kupljene police u trebinjskoj biblioteci\nTREBINJE- Erik Nelson, ambasador SAD u BiH posjetio je danas Narodnu biblioteku Trebinje, uvjerivši se da je novac koji je američka ambasada preko USAID-a dobirala ovoj kulturnoj ustanovi dobro utrošen.


Zaštitimo decu - Užicka Republika Press\nPolicijska uprava Užice, treću godinu zaredom, realizuje projekat „Zaštitimo decu“, koji je deo koncepta „Policija u zajednici“. Na Trgu partizana, deca su imala priliku da se bolje upoznaju i druže sa pripadnicima saobraćajne policije.\nCilj projekta je da se deca predškolskog uzrasta, upoznaju sa nekim od bezbednosnih rizika sa kojima se mogu suočiti polaskom u školu i da znaju kako da reaguju u pojedinim situacijama.\nOno što su deca, u okviru predavanja u predškolskim ustanovama, saznala od policijskih službenika jeste i odnos prema nepoznatim licima. Pre svega da ne uzimaju ništa od takvih ljudi, pogotovu slatkiše niti bilo koje druge nepoznate predmete, da ne sedaju u vozila nepoznatih, da ne otvaraju vrata nepoznatim licima kada su u kući.\nKada su u pitanju teme o bezbednom učešću u saobraćaju, akcenat je stavljen na prelazak ulice i kretanje trotoarom.\nProjekat se realizuje u svim lokalnim samoupravama Zlatiborskog okruga koje pokriva PU Užice a ove godine obuhvaćene su 143 predškolske grupe koje čine 1.100 mališana.\nPosle svakog predavanja organizovanja su druženja policijskih službenika sa decom, a danas na „Trgu partizana“ sve što ih interesuje, policijske službenike pitala su deca iz vrtića „Poletarac“ i „Bambi“.\nSva deca dobila su male flajere na kojima su prikazane različite situacije u kojima se mogu naći ali i načini na koje treba da postupaju. Da sednu u policijsko vozilo, motor, da stave kacigu i dodirnu deo policijske opreme, za mališane je bio pravi doživljaj. Mnogi od njih oslobodili su se straha od policajaca, kojom ih na žalost roditelji često zastrašuju.


Ako dijaloga nema u parlamentu i institucijama, "dijalog" će izaći na ulice - Društvo - Dnevni list Danas\nPočetna » Društvo » Ako dijaloga nema u parlamentu i institucijama, „dijalog“ će izaći na ulice\nMilan Antonijević, izvršni direktor Fondacije za otvoreno društvo Srbija\n0Piše: Aleksandar Roknić 20. februara 2019. 14.30 Izmenjeno: 20. aprila 2019. 12.28\nPodsećam, Srbija je sada u izveštaju od slobodne, prešla u status delimično slobodne zemlje. Nadam se da je to nekoga u državi zabrinulo, bilo iz Narodne skupštine, Vlade, pravosuđa, ali i nezavisnih institucija, kaže za Danas Milan Antonijević, izvršni direktor Fondacije za otvoreno društvo Srbija, na pitanje koliko izveštaj Freedom Hausa o stanju sloboda u Srbiji može da uspori put ka EU.\nOn dodaje da je dobro pričati o podeli vlasti i medijima, nakon Dana državnosti, „kada smo se podsećali veoma modernog, ali izuzetno kratkotrajnog Sretenjskog ustava Srbije iz 1835. godine“.\n– U našem Ustavu je tada stajalo sledeće: „Vlasti Srbske jesu tri: Zakonodateljna, Zakonoizvršiteljna i Sudejska“, a to naravno stoji i danas. Dodajem i da je ovaj ustav, zahvaljujući protivljenju stranih sila, Austrije, Rusije i Turske bio srpski ustav sa najkraćim trajanjem, svega je 58 dana opstao. Podsmevali su mu se kao previše liberalnom za tada, u njihovim očima, zaostalu Srbiju. Liči li vam to na neke procese koje danas vidimo? No, kako iz istorije nastojimo nešto da naučimo, kako iz te davne, tako i iz bliže, kada je Freedom House ocenjivao devedesete godine, kada je Srbija prvo bila „sistematski uništena od strane idiota“, da citiram ne baš politički korektan naslov Šijanovog filma. Verujem da ćemo i iz stanja sloboda i prava građana Srbije u prethodnim decenijama naučiti mnogo toga.\n* Premijerka Ana Brnabić kaže da je ona slobodna i da izveštaj Freedom Hausa ne odgovara stvarnosti. Ko je najodgovorniji za stanje demokratije, blokadu institucija, svakodnevnu zloupotrebu pravosuđa u političke svrhe i tabloida za medijsku eliminaciju političkih protivnika?\n– Dobro, izjava predsednice Vlade Republike Srbije da se ne slaže sa ocenama iz izveštaja Freedom Housa govori nam nešto drugo, o tome da je izabrano negiranje. Ta izjava predsednice vlade se može posmatrati i kroz odsustvo savetnika koji se u samom kabinetu bave vladavinom prava i preveliko oslanjanje na istraživanja javnog mnjenja koja govore da građane vladavina prava i stanje u medijima još uvek ne pogađa previše, bar dok im ne zađe direktno u život. U društvu se mora stvoriti klima da su promene moguće, da je moguće izmeniti stanje u medijima, sudstvu, podeli vlasti i izveštaj Freedom Hausa tome doprinosi.\n* Očekujete li bilo kakvu reakciju Evropske unije?\n– Mekalisterova oštra reakcija i potvrđivanje svih ocena je dovoljna, za početak. Reakcije vidimo i u ranijim izveštajima o napretku Srbije na putu ka EU koje Evropska komisija objavljuje manje više redovno, a novi izveštaj ćemo videti nakon evropskih izbora. Tu je i za kraj februara najavljena poseta Srbiji Odbora za spoljne poslove Evropskog parlamenta, tako da će biti prilike da se raspravlja o svim pitanjima koja je izveštaj Freedom Housa potcrtao, a o kojima već duže govorimo.\nNo vratimo se na domaći teren, šta sa ovim izveštajem možemo uraditi, a još više, šta možemo uraditi sa evropskim integracijama. Postavljam pitanje – kome odgovara zastajanje sa EU integracijama? Popravljanje države je težak posao, zahteva aktivnosti svih koji odlučuju. Ušančenost, koja je primerenija 1835. godini nego 2019. će nas samo udaljiti od rezultata, dijalog mora postojati, a to vam govore i svi koji u ogromnom broju izlaze na ulice širom Srbije. Dijaloga nema u Narodnoj skupštini, nema ga u institucijama, nema ga u većini medija, onda će s pravom „dijalog“ izaći na ulice.\nEU, Srbija i Kosovo\nMislite li da EU okreće glavu od stanja sloboda u Srbiji zarad rešavanja kosovskog pitanja?\n– Ne, jednostavno ne. Samo onima koji žele da uruše institucije u Srbiji odgovara takva predstava o Evropskoj uniji. Možemo govoriti o teorijama zavere, ali njih već ima dovoljno na drugoj strani, vidimo ih i u pretećim pismima koje su moje kolege dobile prethodnih dana, pa ih ne moramo i mi kreirati i podsticati.\nfondacija za otvoreno društvo, Fridom Haus, izvestaj fridom hausa, Milan AntonijevićBeograd


UN podržale nošenje hidžaba - Sportske.net\nUN podržale nošenje hidžaba\nUN predlažu FIFA da dozvoli muslimanskim igračicama da nose tradicionalne marame preko glave na terenu.\nUjedinjene Nacije pozvale su Svetsku fudbalsku federaciju (FIFA) da muslimanskim igračicama dozvoli nošenje marame oko glave (hidžaba) na terenu.\nVilfrid Lemke (Wilfried Lemke), savetnik za sport generalnog sekretara UN Ban Ki Muna, uputio je predsedniku FIFA Sepu Blateru (Sepp Blatter) pismo u kome podržava kampanju da se muslimankama odobri nošenje hidžaba.\nLemke je u pismu naglasio "dužnost FIFA da svima pruži jedanke šanse za učešće na takmičenjima."\nFIFA je 2007. zabranila hidžab i zamenila ga kapom zbog koje su se pojedine igračice žalile jer ne pokriva vrat.\nNa sastanku odbora za donošnje propisa FIFA, koji će se održati u Engleskoj u subotu, biće razmotren predlog potpredsednika FIFA, jordanskog Princa Alija, da muslimanske fudbalerke nose posebne marame pričvršćene "čičak trakom".


EU integracije podržava 55 odsto građana Srbije\nTanjug 18. januara 2019. 13:10\nBEOGRAD – Evropske integracije podržava 55 odsto građana Srbije, rekla je danas ministarka evropskih integracija Jadranka Joksimović, koja je predstavila najnovije šestomesečno istraživanje tog ministarstva, urađeno prema standard Evrobarometra.\nJoksimović je na sednici Nacionalnog konveta o EU rekla da je istraživanje pokazalo i da 75 odsto građana podržava reformski proces u Srbiji nevezano za evorposke integracije, šsto je napredak u odnosu na prethodno istraživanje iz jula, kada je taj proceš podržavalo 68 odsto građana.\n“To je dobar pokazatelj da su ljudi osnažili kod sebe racionalnu dimenziju percepcije EU u odnosu na emocionalnu, koja nije do kraja u saglasju sa racionalnom, to pokazuje zrelost našeg društva, da su građani svesni procesa koji se dugo vodi. To je zrelost i racionalan pristup koji odlikuje stavove većine građana Srbije u odnosu na proceš evroskih integracija”, rekla je Joksimović.\nRekla je i da istraživanje pokazuje da bi građani želeli da budu više informisani o politici prema mladima, obrazovanju, socijalnoj politici, zaštiti potrošača, fondovima EU i konkretnim projektima koji se iz njih finansiraju.\nJoksimović je navela da je ispred EU izazovnih šest meseci u toku kojih politika proširenja neće “doživeti svoju renesansu”, ali da to ne znači da Srbija treba da bude introvertna i da ne koristi to vreme da komunicira više sa građanima o evropskim integracijama i radi na reformama.\nNavela je da je Srbija od 2007. godine, otkad koristi IPA fondove, prednjačila u regionu po iskorišćenosti te da po tom osnovu držzava dobija od Evropske komisije ne samo dobre komentare već i nagrade u novčanom smislu.\n“Skoro 40 miliona evra za 2018, godinu će biti izdvojeno za potrebe ulaganja u inovacije, podšku malim i srednjim preduzećima, posebno u ulaganje u opremu i tehnologiju, što je direktna podrška lokalnom ekonomskom razvoju, politici zapošljavanja, politici prema mladima, inovacijama i održivom regionalnom razvoju”, rekla je Joksimović.\nOve godine će proceš programiranja biti obeležen identifikacijom prioriteta i aktivnosti za dve godine, 2019 i 2020, a priprema se podrška od oko 300 miliona evra, koji će biti usmereni na reforme u oblasti vladavine prava, pravosuđe, životnu sredinu, jačanje konkuretnosti srpske privrrede, ulaganje u razvoj ljudskog kapitala i unapređenje politike zapošljavanja, pogotovo među najugroženijim grupama.\n“Mislim da su to vazne stvari koje će trasirati i definisati politiku vlade Srbije i evropskih integracija u celom društvu”, rekla je Joksimović.\nOna je dodala da je tu važna uloga i Nacionalnog konventa, koji će sa vladom u sinergiji pokušati da motiviše sve zainteresovane da u tim oblastima pripremaju dobre projekte kako lokalne samouprave ne bi tražile toliko novac iz budžeta, već koristile grantove.


ministar unutrašnjih poslova – Sindikat srpske policije\nMinistarstvo unutrašnjih poslova raspisalo je danas konkurs za prijem ukupno 100 polaznika za osnovnu obuku pripadnika vatrogasno-spasilačkih jedinica. Sindikat srpske policije pozdravlja ovaj potez poslodavca,…\nBeograd, 10.01.2017. godine, - Pre par dana je aktuelni ministar prosvete Mladen Šarčević, u izjavi za medije, saopštio da su direktori pojedinih škola napravili velike…\nUžice, 13.12.2016. godine, - Predsednik Sindikata srpske policije Lazar Ranitović uputio je danas dopis ministru unutrašnjih poslova dr Nebojši stefanoviću i v.d. direktora policije Vladimiru…\nKako vreme odmiče, sve je teže zaposlenima u Ministarstvu unutrašnjih poslova. Mere štednje su po običaju najviše pogodile one koji najviše rade i taj teret…\nTog prvog decembra prošle godine većina medija prenela je saopštenje Policijskog sindikata Srbije da nakon dogovora s premijerom Srbije „više nema razloga za štrajk glađu,…


Fijasko „Er Srbije“ u Nišu\nBeogradski glas – Aerodrom „Konstantin Veliki“ u Nišu, napravljen 1986. gradskim parama, „otela“ je država prošle godine, pa je od gradskog postalo republičko javno preduzeće. U Nišu su prošle godine održavani protesti, na kojima se okupljalo i po 5.000 građana, a koji su pod parolom „Ne damo aerodrom“ jasno stavljali do znanja da su protiv davanja piste, zgrade i ugovora s kompanijama koje jeftino naplaćuju letove. Ništa nije pomoglo. Na sednici Skupštine grada podigli su ruke naprednjaci, socijalisti i njihovi „repići“ i ’ladno dali ono za šta su isključivo Nišlije sakupljale novac.\n„Konstantin Veliki“ je upravo objavio podatke o poslovanju, koje vlast kvalifikuje kao sjajne, a stručni ljudi kao katastrofalne. Izveštaj otkriva i motiv „otimanja“ aerodroma: Nišlije i lou kost (jeftine) kompanije smanjivale su zaradu „Er Srbije“, trebalo je likvidirati konkurenciju.\nBojan Avramović, nekadašnji direktor Regionalne razvojne agencije „Jug“, koja je direktno upravljala aerodromom dok je bio u gradskom vlasništvu, kaže da je iz republičkog budžeta samo u julu ove godine država platila 4.500 praznih mesta u avionima „Er Srbije“! Pod njihovom upravom, niški aerodrom zabeležio je i godišnji rekord od 300.000 putnika.\n– Borba koju smo izgubili za niški aerodrom traje od 2016. godine. Znate li šta znači kada su takse na „Nikoli Tesli“ 30, a na „Konstantinu Velikom“ tri evra? Autobusi su dovozili ljude iz Beograda da po jeftinim, takoreći bagatelnim cenama putuju u Evropu „Rajan erom“ i „Viz erom“. Sve dugove smo vratili i krenuli da pravimo dobar posao. To je bio bum u regionu. Letite u srce Evrope za 18 evra! – priča Avramović.\nNekada je bio istaknuti član Srpske napredne stranke, ali usprotivio se naredbi s vrha, pa je danas nezaposlen.\n– Kada se pogledaju nedavno objavljeni „uspesi“ Aerodroma „Konstantin Veliki“, vidi se da je velika budalaština bilo uvođenje subvencionisanih linija „Er Srbije“ sa niškog aerodroma. Avioni lete praktično prazni, a sve se nadoknađuje parama poreskih obveznika.\nZvanični podaci kažu da je broj putnika u julu porastao za 3.777, odnosno za 11,8 odsto u odnosu na isti mesec prošle godine. Niški vlastodršci tvrde da taj krupan uspeh ne bi bio ostvaren bez subvencionisanih linija „Er Srbije“ do evropskih destinacija.\n– To što se iz republičke kase prazna sedišta plaćaju kao puna, niko ne spominje. Na tih šest linija, 30 povratnih letova, projektovano je 8.500 sedišta. Ako je i putovalo 3.777 putnika, to znači da je država platila 4.500 punih sedišta. To opet znači da je iskorišćenost na tim letovima 40 odsto. Veštački uspeh aerodroma u Nišu u stvari je potpuni fijasko – kaže Avramović.\nDodaje da će se prava mera katastrofalne politike Vlade Srbije po pitanju niškog aerodroma videti na kraju godine.\n– Po mojim procenama, do tada će se iz kase narodnih para platiti između 150.000 i 210.000 praznih mesta u avionima „Er Srbije“ na linijama iz Niša – kaže on.\nPočetkom godine Vlada Srbije odlučila je da subvencioniše letove za 12 destinacija u Evropi iz Niša. Međunarodni konkurs je raspisan, a u aprilu je „Er Srbija“ proglašena za najboljeg ponuđača. Te letove bi svi poreski obveznici Srbije trebalo da plaćaju od jula ove do jula 2023. godine!\nHvaleći se podacima za juli 2019, Darko Bulatović, gradonačelnik Niša, i Dušan Knežević, direktor aerodroma, istakli su da pozitivni trendovi rasta broja avio-linija, putnika i robe prevezene u kargo saobraćaju, potvrđuju da je odluka o saradnji s Vladom Srbije i resornim ministarstvom i državnim institucijama bila opravdana i ispravna. Pravdali su ono zbog čega Nišlije masovno protestuju.\n– Pokazalo se da su politikanske i potpuno netačne kritike da želimo da zatvorimo niški aerodrom i oteramo lou kost kompanije. Dolazak nacionalnog avio-prevoznika, koji je otvorio 12 novih linija, nije i neće oterati druge avio-kompanije iz Niša. Efekat je potpuno suprotan. Putnika i linija je sve više! Dokaz je i „Rajan er“, koji će 8. novembra početi da leti iz Niša za Maltu – rekao je Bulatović.\nKnežević je istakao više od 35.000 putnika samo u julu, prognozirao 50.000 u avgustu i ispunjenje projekcije od oko 420.000 putnika na godišnjem nivou.\n– Politička propaganda vlasti oko iznetih podataka prilično je naivna – smatra Mladen Jovanović iz Nacionalne koalicije za decentralizaciju, jedan od vođa protesta „Ne damo aerodrom“.\nDodaje da brojke u stvari pokazuju da je popunjenost letova „Er Srbije“ u Nišu vrlo slaba.\n– Neprijatan je, u najmanju ruku, pokušaj Vlade da otera avio-prevoznike subvencionisanim linijama ka istim destinacijama. „Viz er“ je jednostavno udvostručio broj linija za Malme, a „Rajan er“ otvorio liniju za Maltu. To je bilo moguće isključivo zahvaljujući ugovorima prethodnog rukovodstva aerodroma i, na svu sreću po Nišlije, nije zahtevalo da se s tim složi Vlada Srbije. Veliki kapital pokazao se moćnijim od politike. To je apsurd političkog sistema Srbije, koji ne haje za tržišna kretanja. Verujem da ćemo već u septembru imati nove značajne poteze lou kost kompanija.\nJovanović ističe da ne bi trebalo zaboraviti da su glavni problemi otimanja aerodroma sasvim druge prirode.\n– Grad i dalje duguje skoro devet milijardi dinara Republici za zemljište, koje mu je oteto preuzimanjem. Niški aerodrom nakon preuzimanja beleži finansijske gubitke prvi put u poslednje četiri godine. Nema investicija Republike u infrastrukturu aerodroma, ima samo obećanja političara. Ozbiljni problemi trenutno su samo zamaskirani subvencijama „Er Srbiji“.\nSamo rigorozne mere mogu da nas spasu od afričke svinjske kuge: Katastrofa za stočni fond\nRok za završetak Centra za matične ćelije probijen za više od dve godine


Izvor: Radio Televizija Vojvodine, 31.Jul.2021, 11:20\nJadan je međustranački dijalog ako zavisi od (kriminalaca) Veljka Belivuka i Marka Miljkovića, izjavila je danas premijerka Ana Brnabić, istakavši da je sramno ono što rade predstavnici dela opozicije i medija koji ih podržavaju, a kojima su, kako kaže, izvor informacija vođe kriminalnog klana.\nPremijerka je tako odgovorila na pitanje novinara da li nastavak međustranačkog dijaloga ima smisla, s obzirom na pojačane tenzije i međusobne optužbe vlasti i dela opozicije >> Pročitaj celu vest na sajtu Radio Televizija Vojvodine << za povezanost sa kriminalnim klanom Veljka Belivuka.\n"Kada dostignete takvu bezidejnost i kada ste bespomoćni u političkom smislu, kada su vam izvor informacija Belivuk i Miljković, krajnje je vreme da izađete iz politike", rekla je premijerka u Drugom osnovnom sudu gde je prisustvovala promociji usluge e-Uverenje.\nDodala je da građani vide o čemu se radi i da istraživanja pokazuju da popularnost pojedinih lidera opozicije opada, a da verovanje predsedniku Aleksandru Vučiću raste i da narod, kako kaže, prepoznaje šta su laži i šta su rezultati.\n"Taj deo opozicije treba da pogleda kako je to juče radio Aleksandar Vučić koji nije oklevao da stavi glavu u torbu da bi objavio rat takvom klanu i mafiji",kazala je premijerka.\nBrnabićeva je rekla da bivša vlast nije mogla da nađe i procesuira ubice Slavka Ćuruvijevi i Mihaila Pantića, da vođa narko kartela Darko Šarić nije bio iza rešetaka, a da su kada je ubijen premijer Zoran Đinđić svi dokazi koji su mogli da pomognu istrazi uklonjeni.\nNa pitanje da li očekuje da će biti otkriveni ko je iz državnih struktura sarađivao s klanom Veljka Belivuka, ona je kazala da očekuje da nadležne institucije nastave da rade svoj posao i da se ispita i istraži povezanost svakog s tom grupom,\nBlic: Brnabić: Jadno ako stranački dijalog zavisi od Belivuka\nPremijerka Srbije istakla da oni kojima su izvor informacija kriminalci treba konačno da izađu iz politike..Jadan je međustranački dijalog ako zavisi od (kriminalaca) Veljka Belivuka i Marka Miljkovića, izjavila je danas premijerka Ana Brnabić, istakvši da je sramno ono što rade predstavnici...\nJadan je međustranački dijalog ako zavisi od (kriminalaca) Veljka Belivuka i Marka Miljkovića, izjavila je danas premijerka Ana Brnabić...Ona je istakla da je sramno ono što rade predstavnici dela opozicije i medija koji ih podržavaju, a kojima su, kako kaže, izvor informacija vođe kriminalnog...


RTS :: Lukaševič: Transformacija KBS se priprema u Bondstilu\nPolitika Lukaševič: Transformacija KBS se priprema u Bondstilu\nLukaševič: Transformacija KBS se priprema u Bondstilu\npetak, 12. okt 2018, 10:06 -> 15:00\nNa Kosovu i Metohiji krši se Rezolucija Ujedinjenih nacija 1244 tako što se, u bazi Bondstil, osim obuke kosovskih vojnika na toj "zatvorenoj" teritoriji američke vojne baze, vrše i pripreme za transformaciju kosovskih bezbednosnih snaga u vojsku, upozorio je ruski izaslanik u OEBS-u Aleksandar Lukaševič.\nLukaševič je ukazao da pokušaji skretanja sa dogovorenog puta rešenja za Kosovo i ohrabrivanje ambicija Prištine za stvaranje kvazidržave neće pomoći da se reši sukob na Kosovu.\nTo neće rešiti situaciju na Kosovu, već će, rekao je, samo podstaći tenzije na Zapadnom Balkanu.\nObraćajući se na sastanku Stalnog saveta OEBS-a u Beču u četvrtak uveče, Lukaševič je ocenio da je specijalni sud u Hagu malo napredovao prilikom rada na krivičnom gonjenju bivših članova OVK za zločine za vreme i nakon rata na Kosovu.\n"Oni odgovorni za gnusne zločine, kao što je nelegalna trgovina ljudskim organima, izbegli su svoju dobro zasluženu kaznu", rekao je Lukaševič, preneo je Tas.\nRuski izaslanik u OEBS-u pozvao je tu misiju na Kosovu i Metohiji da hitno odgovori na pretnje i zločine protiv Srba na KiM i osudio "pasivan pristup" Kfora i Euleksa koji su se, kako je rekao, distancirali od obezbeđivanja bezbednosti nealbanskog stanovništva na KiM.\nUpozorio je i da agresivne izjave i potezi lidera kosovskih Albanaca protiv srpske vlade ohrabruju atmosferu nekažnjivosti zločina protiv srpskog stanovništva jer su, naglasio je, krađa i zloupotreba njihove imovine, fizički i verbalni napadi i vandalizam i dalje "rutinska pojava na Kosovu".\n"Neaktivnost misija EU i NATO-a na KiM"\nIstovremeno, Lukaševič je osudio neaktivnost misija EU i NATO-a na KiM, "koje su se distancirale od obezbeđivanja bezbednosti nealbanskog stanovništva na Kosovu", prenosi Tas.\n"Osuđujemo pasivan pristup međunarodnih misija u regionu – misije NATO-a na Kosovu i Misije vladavine prava EU na KiM", rekao je Lukaševič.\nLukaševič smatra da takvo ponašanje podriva poverenje Srba u misiju NATO-a i međunarodne organizacije na KiM.\nPodsetio je i na incident od 26. marta u Kosovskoj Mitrovici, kada su, kako je naveo, albanske specijalne snage zadržale u pritvoru i pretukle direktora Kancelarije za KiM Marka Đurića, kao i na ubistvo istaknutog srpskog političara na KiM Olivera Ivanovića.\n"Još jednom, pokazali smo da će pokušaji da se prevaziđu postojeće dugogodišnje razlike na KiM samo produbiti kosovsku krizu", naglasio je Lukaševič.\nDodao je da Albanci na KiM uživaju podršku spolja bez obzira na to šta rade, kao i da pokazuju svoju nevoljnost da tragaju za rešenjem za zamrznuti konflikt, zajedno sa Beogradom.\n(petak, 12. okt 2018, 14:50)\n(petak, 12. okt 2018, 14:16)


“NIJEDNA ŽENA VIŠE”: Dan sećanja na žene žrtve nasilja | Ekspres.net\nU Srbiji je od početka 2020, prema evidenciji Mreže Žene protiv nasilja i Autonomnog ženskog centra, u porodično-partnerskom nasilju, ubijeno šest žena, u protekloj deceniji čak 319 žena.\nDanas, na dan sećanja na žene žrtve nasilja, E. A. iz Novog Pazara uhapšen je zbog sumnje da je u porodičnoj kući više puta udario dvadesettrogodišnju suprugu.\nOdređeno mu je zadržavanje do 48 sati nakon čega će, uz krivičnu prijavu, biti priveden nadležnom tužilaštvu u Novom Pazaru.\nU prethodnih 10 godina više od 400 dece ostalo je bez majke zbog nasilja u porodici, izjavila je potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović.\nPovezane vesti – Doba karantina kao plodno tlo za povećanje nasilja\nMihajlović je u saopštenju za javnost pozvala žene da prijave nasilje i navela da u toj svakodnevnoj borbi nisu same, navodeći da danas svaka druga žena u Srbiji trpi neki vid nasilja. Ona je napomenula da je jedan od prioriteta rada Vlade Srbije borba protiv nasilja nad ženama, ali i da nema tog zakona, institucije i vlade na svetu koja se može izboriti sa tim problemom ukoliko se svi ne uključe u tu borbu.\nOna je uputila poruku svim muskarcima da nisu jaki i veliki ukoliko biju žene, već ako prijave nasilje i bore se protiv njega, bez obzira na to ko je nasilnik, te da niko ne sme da posmatra nasilje nad ženama kao neku privatnu stvar, kao “nešto što se dešava negde tamo daleko”.\nPodsetila je da je pre četiri godine na inicijativu Koordinacionog tela za rodnu ravnopravnost i nevladine organizacije “Žene protiv nasilja”, Vladi Srbije uputila predlog da 18. maj bude Dan sećanja na žene koje su izgubile život u porodičnom ili partnerskom nasilju.\nTags nasilje nad ženamaporodično nasiljeubijeneZorana Mihajlović\nŽena je “uvek kriva” PORODIČNO NASILJE U KRAGUJEVCU: Brat kuhinjskim nožem napao brata DANKINJA I NORVEŽANKA PRONAĐENE ISEČENE U PLANINI: Marokanac uhapšen zbog ubistva, policija traga za saradnicima Srbija uvodi narukvice za žrtve i počinioce porodičnog nasilja


Novak Đoković Fondacija u Topoli otvorila još jedan vrtić – Lepe vesti ONLINE\nNovak Đoković Fondacija nastavlja svoju misiju pomoći vrtićima i deci širom Srbije. U Topoli je otvoren novi objekat sa idealnim uslovima za rast i razvoj najmlađih.\nNovak Đoković Fondacija je zvanično otvorila vrtić pri predškolskoj ustanovi „Sofija Ristić“ u Topoli, projekat koji je realizovan kroz saradnju sa Opštinom Topola. Svečanom otvaranju novog objekta prisustvovali su su osnivačica i globalna direktorka Fondacije Jelena Đoković, nacionalna direktorka Maja Kremić, direktorka predškolske ustanove Gordana Nidžović, predsednik Opštine Topola Igor Petrović i zamenica predsednika opštine Jasna Vuković. Vrtić u Topoli je 49. po redu koji je Fondacija rekonstruisala, adaptirala i opremila.\nPovršina celog objekta iznosi 850m2, dok je Fondacija u potpunosti rekonstruisala, adaptirala i opremila 250m2 – u sklopu kojih se nalaze dve radne sobe za 60 dece, kao i prateće prostorije, hodnik i toaleti.\n– Predškolska ustanova „Sofija Ristić“ prepoznata je po dugoj tradiciji. Proširivanjem kapaciteta, dobiće novi sjaj i sve što je potrebno kako bi se najmlađima pružili idealni uslovi za rast i razvoj u podsticajnom okruženju za učenje. Novak Đoković Fondacija uvek stavlja dobrobit deteta u prvi plan, što na duže staze podrazumeva poboljšanje kvaliteta života čitave zajednice. Radujemo se što ćemo divnim domaćinima iz Topole i njihovoj deci svakodnevnicu učiniti još lepšom – i zahvaljujemo se Opštini i donatorima na odličnoj saradnji – izjavila je Jelena Đoković.


Možda su imali kečeve u školi, ali su kreativni svet filmske umetnosti odlično savladali. Balkanska banda, koju su odavno britanski listovi nazvali “Pink Panter”, po istoimenoj francuskoj komediji, pored silnih inspektora “Kluzoa”, i dalje hara svetom.\nMašta i kreativnost filmadžija, ne samo da je podstakla naučnike da izumeju mnoge “naučno – fantastične uređaje”, nego su i lopove obučili da budu šarmantni i da svoj posao obave bez žrtava kako bi stekli simpatije javnosti.\nLegendu o “Pink Panteru” koja je počela davne 1963. godine, sa Dejvom Nivenom u ulozi šarmantnog kradljivca, dok nespretnog inspektora Kluzoa glumi genijalni Piter Selers, nakon koje je snimljen čitav ciklus filmova, izgleda je pomno pratila družina sa naših prostora. Kradljivci sa Balkana su o sebi uspeli da stvore romantičnu sliku, trudeći se da se drže određenog kodeksa ponašanja za koji su svesni da im ide na čast – “krademo od najbogatijih i izbegavamo žrtve”.\nProcenjuje se da bandu “Pink Panter” čini grupa profesionalnih lopova sa prostora bivše Jugoslavije. Ne birajući kontinente, od Evrope, preko Bliskog istoka i Azije, pretpostavlja se da su do sada izvršili više od 300 pljački u kojima su odneli plen u vrednosti od pola milijarde evra. Na nesreću policije iz dvadesetak zemalja u kojima su se dogodile pljačke, ova banda dok “operiše” poseduje određeni stil i glamur, zbog kojih je osvojila simpatije javnosti. Njihove pljačke liče na scene iz holivudskih filmova, traju svega nekoliko minuta a završavaju se tako što odnose plen koji čine najbolji komadi dragog kamenja.\nKako ni nakon deset godina pljačkaških pohoda, nijedan ukradeni komad nije ponovo viđen, Interpol pokušava da osmisli jedinstvenu strategiju čiji je glavni cilj pronalaženje nalogodavaca krađa dragulja i nakita, koje zbog izuzetno visoke cene nije moguće prodati na uobičajenom sivom tržištu. Očigledno iza svih ovih pohoda stoje osobe izuzetno velike finansijske moći koje naručuju krađe konkretnih dragulja. Kroz zajedničko delovanje inspektora iz 20 zemalja sveta, Interpol još uvek bezuspešno pokušava da pronađe odrediše dijamanata.\nNiko sa sigurnošću ne zna koliko članova broji grupa „Pink Panter“. Spekuliše se da jezgro pljačkaša čini između 20 – 30 iskusnih lopova, neuhvatljivih za organe gonjenja, a da je ukupan broj ove družine između 200 – 300 ljudi smeštenih u različitim evropskim gradovima koji su zaduženi za logističku podršku. Mada su stekli svoje mesto u istoriji kriminala, veruje se da ovi ljudi žive normalnim i neupadljivim životom, što je razlog više da predstavljaju dugogodišnju "noćnu moru" za policiju širom sveta.\nTokom proteklih godina Interpol je uhapsio 25 saučesnika ove družine i na osnovu njihovih izjava su došli do saznanja da "pantere" zapravo čine brojne, međusobno povezane bande koje su nedavno ponovo dospele u žižu svetske javnosti. Prvo spektakularnim bekstvom iz švajcarskih zatvora a potom i novom velikom pljačkom skupocenog nakita u Kanu.\nLegenda o njima je u javnosti poprimila oblik neverovatne romantike u kojoj ljudi, koji potiču iz najsiromašnijih zemalja Evrope, uz neobaveznu nonšalanciju, kradu od najbogatijih. Možda zbog toga što su u svom obrazovanju propustili neke važne lekcije ili zato što je reč ipak samo o običnim kriminalcima, ova priča nije poprimila i oblik Robin Huda u kojoj bi oni, makar deo svog plena, podelili sa "Zvečanskom" ili "Narodnom kuhinjom".\nSve i da jesu proprali svoju savest i dobit od bogatog plena podelili sa onima kojima sudbina nije bila naklonjena, ostaje pitanje da li je blagonaklonost koju često srećemo u domaćim medijima i čaršijskim pričama kad je reč o ovoj ekipi korektna. Svojim aktivnostima napadaju poslovanje kompanija, i tako remete legalne tokove novca u uređenim državama i ekonomijama. Vreme Robina Huda je daleko iza nas. Ukradeno od nekog ko svoj posao obavlja u skladu sa zakonom je krađa od svih nas. Zaluđeni ovim nakaradnim avanturizmom, to ponekad zaboravljamo.


Ministar Vulin: Aerodrom "Pukovnik-pilot Milenko Pavlović" završetkom druge faze radova na svetlosnoj signalizaciji povratio 100 posto manevarskih kapaciteta | vulin.rs\nMinistar Vulin: Aerodrom "Pukovnik-pilot Milenko Pavlović" završetkom druge faze radova na svetlosnoj signalizaciji povratio 100 posto manevarskih kapaciteta\nMinistar Vulin je nakon obilaska istakao da je aerodrom "Pukovnik-pilot Milenko Pavlović" završetkom druge faze radova na signalizaciji povratio 100 posto manevarskih kapaciteta aerodroma.\n- Naši piloti zaslužuju najbolje, sada su dobili najbolju rasvetu, obe piste su osvetljene i u svim uslovima, bez obzira da li su noćni ili smanjene vidljivosti na bilo koji drugi način, oni mogu da izvršavaju svoje zadatke. Nastavićemo da modernizujemo naš aerodrom i naše Ratno vazduhoplovstvo i protivvazduhoplovnu odbranu, ali iznad svega, trudićemo se da obezbedimo bolji život i viši standard svim pripadnicima Ratnog vazduhoplovstva i da ove ljude sačuvamo i tehnikom i standardom - istakao je ministar Vulin.\nPrema rečima pomoćnika komandanta za operacije 204. vazduhoplovne brigade potpukovnika Dejana Bede, reč je o završetku radova na osvetljenju manevarskih površina aerodroma "Pukovnik-pilot Milenko Pavlović".\n- Obe piste su dobile nove sisteme osvetljenja ivičnih svetala, svetala pragova i krajeva piste, kao i vizuelnih uglova prilaza novog sistema PAPI. Stavljena su, takođe, nova svetla prilaznih svetala visokog intenziteta koja omogućavaju prilaz i u lošijim vremenskim uslovima. Ovim sistemom smo zaokružili jednu bitnu fazu i vratili smo u operativnost posle 1999. godine sve funkcije aerodroma i nadograđujemo određene sisteme koje do sada nismo imali - naglasio je potpukovnik Dejan Beda.\nNakon informisanja o radovima na poletnoj-sletnoj pisti i sistemu svetlosne signalacije, ministar Vulin obišao je elektro-energetski blok koji napaja osvetljenje na pisti i kontrolni toranj na batajničkom aerodromu.\nObilasku su prisustvovali i državni sekretar u Ministarstvu odbrane Bojan Jocić, zamenik komandanta RViPVO brigadni general Željko Bilić, komandant 204. vazduhoplovne brigade pukovnik Brane Krnjaić i načelnik Uprave za infrastrukturu pukovnik Radmilo Kravić.


Turska lira je pala za čak sedam odsto, spustivši se u jednom trenutku na nov rekordno nizak nivo od blizu 15 lira za dolar.\nRazlog je zabrinutost investitora vezanih za rizik nove ekonomske politike predsednika Redžepa Tajipa Erdogana i očekivanog još jednog smanjenja referentne kamate u četvrtak.\nS najnovijom oštrim padom, vrednost lire je prepolovljena u odnosu na kraj prošle godine, podgrevajući inflaciju te velike tržišne ekonomije u usponu, koja u velikoj meri zavisi od uvoza, prenosi Dnevnik.\nCentralna banka je ranije držala kurs domaće valute ispod nivoa od 14 lira za dolar, intervenišući na deviznom tržištu prodajom dolara tri puta u poslednje dve nedelje, a najavila je da od ponedeljka u 7:30 časova po srednjoevropskom vremenu nema intervencija.\nLira je potonula na 14,99 prema dolaru, izgubivši 7,3 posto vrednosti od petka kada je zaključena na 13,889 lira za dolar. Tokom volatilnog trgovanja, turska valuta je blago smanjila gubitke i, prema poslednjim raspoloživim podacima, trguje se na nivou od 14,2895.\nOčekuje se da će turska centralna banka ove sedmice smanjiti referentnu kamatnu stopu za još 100 baznih poena na 14 odsto, uprkos inflaciji koja je skočila prošlog meseca na 21,3 odsto.\nInvestitori i štediše su zabrinuti zbog nedavnog agresivnog monetarnog popuštanja, pri čemu je centralna banka srezala referentnu kamatu za 400 baznih poena od septembra.


ČUBRILOVIĆ: Odluka visokog predstavnika neće se primjenjivat :: Dešavanja u Bijeljini ::\n19. May 2022. / 02:02\nČUBRILOVIĆ: Odluka visokog predstavnika neće se primjenjivat\na sjednicu, koja je bila zatvorena za javnost, po hitnom postupku su usvojeni Prijedlog zakona o neprimjenjivanju odluke visokog predstavnika kojom se donosi Zakon o dopuni Кrivičnog zakona BiH, kao i Prijedlog zakona o dopuni Кrivičnog zakonika Republike Srpske.\nPored ovoga, lideri političkih stranaka iz Srpske danas su zvanično predstavili zaključke koje su donijeli u ponedeljak, a u kojima odbacuju nametnute odluke visokog predstavnika, koje smatraju neprihvatljivim i ništavnim.\nPredsjednik NSRS, Nedeljko Čubrilović, rekao je nakon sjednice da su ova dva zakona usvojena jednoglasno od strane svih srpskih poslanika. Pored toga, kako je istakao on, poslanici su usvojili i zaključak kojim se prihvata zaključak sa ranijeg sastanka lidera političkih partija u Srpskoj.\nPodsjećamo, u Prijedlogu zakona o neprimjenjivanju odluke visokog predstavnika obavezuju se organi Republike Srpske da ne sarađuju sa Tužilaštvom BiH, Sudom BiH, Sipa ili bilo kojom drugom agencijom na nivou BiH ako budu željeli da provode odluku visokog predstavnika na teritoriji Srpske.\nIzmjenama i dopunama Krivičnog zakonika predviđeno je novo krivično djelo, a to je povreda ugleda Republike Srpske i njenih naroda gdje su predviđene posebne kazne i posebno kažnjavanje za svakog onoga ko javno izloži poruzi, preziru ili grubom omalovažavanju Republiku Srpsku, njenu zastavu, grb ili himnu – ponizi ili pokuša da naruši.\nTakođe, posebno je kvalifikovano djelo ko Republiku Srpsku označi kao agresorsku ili genocidnu tvorevinu ili njene narode genocidnim ili agresorskim.


Šta 'zarobljava' devize štediša iz BiH u srpskim bankama?\nStara devizna štednja većim dijelom je bila njemačkim markama\nSeid Alijagić iz Visokog, tridesetak kilometara udaljenog od Sarajeva, jedan je od četvorice nasljednika stare devizne štednje koju je u srbijanskim bankama Invest i JIK (Jugoslovenska izvozna i kreditna banka) Beograd, prije rata na prostoru bivše Jugoslavije, štedio njegov otac u njemačkim markama.\nU ove dvije banke, imao je oko 17.000 njemačkih maraka. Obje banke su, i to treba spomenuti, u samoj Srbiji pod stečajem i to Invest od 2002. godine, a JIK banka od 2005.\nSeid, njegov brat, te dva bratića kažu da trenutno trebaju dokazivati svoje pravo na povrat novca pred sudom u Beogradu.\nBekrić je, kako tvrde u Udruženju za zaštitu prava stare devizne štednje u BiH, izdao potvrde pogrešnog sadržaja u kojima se navodi da se njihova štednja nalazi u Bosni i Hercegovini, a ne u Republici Srbiji.\n"Predali smo svu dokumentaciju, kopije, rodne listove od oca, štedne knjižice smo poslali, oni su zahtijevali i došla nam odbijenica sada, k'o da u njih nisu te pare, da su one ostale ovdje u Federaciji BiH. Sada se svako pere, nije ovaj, nije onaj. Dobili smo od Agencije za privatizaciju Zeničko - dobojskog kantona izvještaj da pare nisu dirane kako je otac umro rahmetli, da to nije neko od nas ranije diz'o", rekao je Seid Alijagić za Radio Slobodna Evropa (RSE).\n"Na zahtjev Srbije, direktor Agencije obrađivao je naše lične podatke, dao pogrešnu informaciju da novac nije u Srbiji nego da je u Bosni, iako je presudom Evropskog suda utvrđeno da je u Srbiji. Otprilike, po našim informacijama koje smo dobili iz Beograda, 1.400 štediša iz Federacije BiH dobilo je odbijenicu i trebalo bi da ide na sudove u Srbiji, s tim da ova država (BiH) im ne nudi nikakav dokaz kojim će pobiti tvrdnje gospodina Bekrića da je novac u Bosni i Hercegovini", rekla je Omersoftić.\nUsvojeni zakon krši prava bh. štediša\nU razgovoru za RSE Amer Bekrić, direktor Agencije za privatizaciju FBiH poziva sve organe, "ko god smatra da treba pokrenuti krivičnu prijavu" da to učini.\n"Ja bih volio da je pokrene, jer je malo suludo da ja sam protiv sebe pokrećem krivičnu prijavu. Zato što sam uvjeren da je Agencija u svakom momentu postupila isključivo u skladu sa obavezujućim zakonskim propisima, u skladu sa zakonom. Sve smo učinili uz konsultacije s našim advokatima. Ovo nije moja pamet, to je pamet Agencije, iza ovoga stoji trideset odgovornih, ozbiljnih ljudi, ja snosim odgovornost za sve što smo uradili", kaže Bekrić za RSE.\n"Nije Agencija za privatizaciju Federacije ta koja će rješavati pitanje stare devizne štednje", kaže Bekrić i dodaje da je Agencija od marta 2019. godine do danas, izdavala izvode sa jedinstvenog računa građana na osnovu ličnih zahtjeva građana.\n"U ovom gradu, ovoj državi, nekoga optužiti na način da taj neko radi za interese druge države, u ovom konkretnom slučaju Srbije, ravno je stavljanju mete na čelo. Ova Agencija nije nadležna agencija za staru deviznu štednju, ne vraćamo mi staru deviznu štednju. Niti jedan akt nije upućen Republici Srbiji. Dat je ljudima, građanima, koji su se obraćali ovoj agenciji sa zahtjevom da im se izda taj akt. Ja govorim o 8.000 građana koji su se obratili ovoj Agenciji u zadnjih deset mjeseci, da im se izda izvod iz evidencije koja je deponovana u ovoj Agenciji", ističe Bekrić.\nEvropski sud za ljudska prava u Strazburu u predmetu "Ališić i drugi protiv Bosne i Hercegovine, Hrvatske, Srbije, Slovenije i Bivše Jugoslovenske Republike Makedonije", još 2012. godine, presudio je u korist podnosilaca, zahtijevajući od ovih država da vrate staru deviznu štednju štedišama.\nSrbija je donijela Zakon, koji se se odnosi na državljane Srbije, kao i na "državljane bivših republika SFRJ (Socijalistička Federativna Republika Jugoslavija prim.red.) koji su do 27. aprila 1992. godine položili deviznu štednju u svim srpskim bankama, bez obzira na mjesto u kom se filijala nalazila".\nOmersoftić tvrdi i da je direktor Agencije za privatizaciju Federacije BiH, Amer Bekrić, povrijedio i 'pravo na privatnost' starih deviznih štediša iz Federacije BiH.\nAmila Omersoftić rekla je novinarima da je prema njihovoj evidenciji štednju u srbijanskim bankama Invest i Jugoslovenska izvozna i kreditna banka (JIK) Beograd, imalo 4.743 štediša koji su potraživali oko 27 miliona eura.\n"Štediše iz Republike Srpske će dobiti štednju, kao i štediše koji nisu bile 1997. godine u BiH, u Federaciji BiH, koji su bile vani", kaže Omersoftić.\n"Praktično sada Srbija, te njihove sigurnosne agencije, raspolažu podacima o svim štedišama koji su bili u Armiji BiH i HVO-u (Hrvatskom vijeću obrane), apsolutno sa potpunim podacima", kaže Omersoftić.\nBekrić, na optužbu da je ugrozio sigurnost građana tako što je na jedinstvenom računu građana, između ostalog, evidentirano potraživanje po osnovu učešća u bivšim vojnim formacijama, kaže da je to nerazumno.\n"To je van pameti, jer je pripadnost oružanim snagama dokument koji se vrti na internetu, javan je i objavilo ga je, na osnovu zahtjeva demobilisanih boraca Ministarstvo za boračka pitanja Federacije BiH", kaže Bekrić.\nRok za prijavu potraživanja istekao je 23. februara 2019. godine, a Uprava za javni dug je imala rok do 23. decembra 2019. godine da odluči o prijavama građana i donese Rješenja o utvrđivanju prava na isplatu devizne štednje (za svakog štedišu pojedinačno).\n"Na većinu pristiglih prijava, Ministarstvo finansija - Uprava za javni dug je od štediša zatražila dopunu dokumentacije koja neblagovremeno stiže i skraćuje rok u kome je potrebno utvrditi pravo na isplatu devizne štednje i utvrditi stanje duga po štediši", piše na sajtu Uprave.


I dalje nema dokaza da su telefoni opasni po zdravlje 29.Apr.2012, 16:19, Izvor: Bol.rs\nNema opipljivih dokaza da su mobilni telefoni opasni po zdravlje, rezultat je obimnog istraživanja britanskih naučnika. Stručnjaci, pak, upozoravaju da još uvek ne znamo ništa o duguročnim efektima i... Više\nNastavak na Bol.rs... 0 0\nNapomena: Ova vest je automatizovano (softverski) preuzeta sa sajta Bol.rs. Nije preneta ručno, niti proverena od strane uredništva ovog sajta, već je preneta automatski, računajući na savesnost i dobru nameru sajta Bol.rs. Ukoliko vest (članak) sadrži netačne navode, vređa nekog, ili krši nečija autorska prava - molimo Vas da nas o tome ODMAH obavestite kako bi uklonili sporni sadržaj.\nNOVA ISTRAŽIVANJA pokazuju da su visok nivo stresa i nastanak kancera – direktno povezani!\n29.Apr.201229.Apr.2012: Zdravlje29.Apr.2012: Bol.rsDan pre: 28.Apr.2012Dan pre: ZdravljeDan pre: Bol.rsDan posle: 30.Apr.2012Dan posle: ZdravljeDan posle: Bol.rs


- Krvarenje iz digestivnog trakta može da se manifestuje na više načina. Golim okom nevidljivo krvarenje naziva se okultno krvarenje i ono se detektuje pregledom stolice. Obično je znak krvarenja iz donjih partija digestivnog trakta, odnosno debelog creva. Krvarenje iz gornjih partija digestivnog trakta - jednjaka, želuca i početnog dela dvanaestopalačnog creva, najčešće se manifestuje pojavom crne stolice. Ukoliko je krvarenje iz želuca i jednjaka obilnije može se manifestovati povraćanjem krvi, precizira doktor Gunjić.\nOn dodaje da bi uzroci ovakvog stanja mogli da budu ulkusna bolest (čir) želuca i dvanaestopalačnog creva, prošireni venski sudovi jednjaka, polipi i tumori jednjaka i želuca... Osim toga krvavi ispljuvak može biti posledica nekog patološkog stanja u usnoj ili nosnoj šupljini.Takođe, smtra da sva ova stanja zahtevaju hitnu dijagnostiku i lečenje.\nPOGREŠNO TUMAČENJE SRČANOG RADA: Doktor Siniša Pavlović otrkiva kako da razlikujemo bol u grudima i anginu pektoris\n26. 08. 2021. u 13:00\nDoktor u kući dr novosti Dragan Gunjić Doktor Dragan Gunjić krvarenje organi za varenje


Ukrajinski ambasador u oproštajnoj poseti Vučiću - Blitz RS - Vesti\nUkrajinski ambasador u oproštajnoj poseti Vučiću\nPredsednik Vučić je ukazao na to da Srbija i Ukrajina imaju mogućnosti da razvijaju saradnju u različitim sferama od obostranog interesa i naglasio potrebu da se nastavi rad na jačanju ekonomskih odnosa, s obzirom na neiskorišćene potencijale, saopštila je pres-služba predsednika Republike.\nSagovornici su se saglasili da postoji još mnogo oblasti u kojima bi Srbija i Ukrajina mogle dodatno da se angažuju kako bi unapredile saradnju. S tim u vezi su istakli da je važno da uskoro bude završen rad na uspostavljanju Sporazuma o slobodnoj trgovini između Srbije i Ukrajine.\nPredsednik Vučić i ambasador Aleksandrovič su konstatovali da su obe zemlje opredeljene za poštovanje normi međunarodnog javnog prava, kako bilateralno, tako i kroz rad međunarodnih organizacija i institucija.\nAmbasador Aleksandrovič je istakao da su Srbija i Ukrajina prijateljske zemlje čija se saradnja bazira na međusobnom uvažavanju i dodao da su mu boravak i rad u Srbiji predstavljali posebno zadovoljstvo.\nVučić je poželeo ambasadoru dobro zdravlje i mnogo uspeha u daljem radu.


Najnovija ispitivanja pokazuju da je indijska vakcina Covaxin preko 80 posto efikasna - Kameleon M&M\nIndijski ljekari i političari pozdravili su podatke o efikasnosti vakcine protiv koronavirusa proizvedene u Indiji, koja je u januaru dobila hitno odobrenje a da nije prošla treću fazu ispitivanja, zbog čega su ljudi izbjegavali da budu vakcinisani.\nVladini podaci pokazuju da je samo 10 posto od oko 12,6 miliona ljudi vakcinisano Covaxinom. Utvrđeno je da je 81 posto efikasan u privremenoj analizi treće faze ispitivanja, saopćili su predstavnici proizvođača Bharat Biotech. Svako povećanje broja vakcinisanih Covaxinom moglo bi povećati izvoz vakcine, te je do sada interesovanje pokazalo 40 zemalja. Mnogi indijski ljekari i opozicioni političari odbili su da se vakcinišu Covaxinom jer je prošao samo drugu fazu ispitivanja.\nRegulatorna agencija za lijekove također je odobrila upotrebu vakcine AstraZeneca, koja se u Indiji proizvodi pod imenom Covishield, za koju je utvrđeno da je 70,42 posto efikasna, na osnovu ispitivanja provedenih izvan zemlje.\n“Sada kada su dostupni privremeni podaci treće faze, mogu tražiti od svog oca, koji ima više od 60 godina i dijabetičar je, da se vakciniše”, rekla je Nirmalya Mohapatra, predsjednica udruženja ljekara bolnice Ram Manohar Lohia u New Delhiju, koja je prethodno javno odbila uzeti Covaxin.\nRajib Dasgupta, predsjedavajući Centra za socijalnu medicinu i zdravstvenu zajednicu na Sveučilištu Jawaharlal Nehru u New Delhiju, rekao je da su privremeni rezultati ohrabrujući, ali da će imati jasnu sliku kvaliteta vakcine tek nakon potpunije analize.


Vučić: Otvaranje železničke stanice Prokop do 27. januara, privatizacija aerodroma do kraja 2016. - Novosti - Turistički svet\nVučić: Otvaranje železničke stanice Prokop do 27. januara, privatizacija aerodroma do kraja 2016.\nPremijer Srbije Aleksandar Vučić izjavio je da će železnička stanica Prokop biti otvorena za desetak dana, ali svakako pre Savindana.\n- Mnogi nisu verovali, ali mi ćemo kao što smo i obećali otvoriti Prokop dan pre Savindana - kazao je Vučić na konferenciji za novinare.\nOn je naveo da će sada voz od Beograda do Novog Sada kretati sa Prokopa.\n- Odmah ćemo krenuti i u drugu fazu Prokopa, gde imamo ideju i za šoping mol i za hotele i želimo da to bude jedno od najlepših mesta - kazao je Vučić.\nOn je rekao da će za nekoliko dana početi i niz infrastrukturnih radova i najavio da će "ići da razbije neki domaći penušavac o kamen" kada budu počeli radovi na probijanju poslednjeg tunela na Koridoru 11.\nVučić je najavio i da očekuje da do kraja godine bude završena privatizacija aerodroma "Nikola Tesla", bez obzira na to koji model bude odabran. On je na konferenciji za novinare rekao da se radi na izboru privatizacionog savetnika, jer šest kompanija koje su se javile nisu bile zadovoljne provizijom i tražile su više novca.\n- Sada ćemo direktno pregovarati i tražićemo najbolje - naglasio je premijer.\nVučić je ocenio da su velike šanse da se dobije dobra cena za koncesiju beogradskog aerodroma, na šta je uticalo i dobro poslovanje nacionalnog avioprevoznika. kompanije "Air Serbia", čiji je to matični aerodrom.\nOn je najavio da su ranije bile procene da bi za koncesiju aerodroma moglo da se dobije 100 miliona evra, a da bi sada bilo moguće da se dostigne cena i od 500 miliona evra.


NE DAVIMO BEOGRAD: OSUĐUJEMO NASILJE IZVRŠITELJA NAD GRAĐANIM - Glas Šumadije\nNaslovna > Politika > NE DAVIMO BEOGRAD: OSUĐUJEMO NASILJE IZVRŠITELJA NAD GRAĐANIM\n11/09/2019 407Ostavi komentar na NE DAVIMO BEOGRAD: OSUĐUJEMO NASILJE IZVRŠITELJA NAD GRAĐANIM\nInicijativa Ne davimo Beograd oglasila se povodom događaja u vezi sa sudskim izvršiteljima, a Glas Šumadije prenosi saopštenje:\n– Poslednja dva dana bili smo svedoci eskalacije nasilja nad građanima od strane javnih izvršitelja. Ovi privatnici, kojima su poverena javna ovlašćenja, rade protiv većine u našem društvu za bogatu i korumpiranu manjinu čiji su deo. Koristeći tuđu nesreću, siromaštvo i neznanje, ali i neefikasan sistem kontrole i naklonost vlasti, izvršitelji su postali izuzetno moćna interesna grupa. Uvedeni kako bi sudove rasteretili predmeta koji čekaju izvršenje, sada imamo obrnutu situaciju – u sudovima su nagomilani predmeti zbog postupanja izvršitelja.\n– Uprkos odbranama pokreta „Združena akcija Krov nad glavom“, čiji smo deo, porodice i pojedinci neretko ostaju bez doma. Deo krivice snose i policija, vatrogasci i druge službe koje asistiraju izvršiteljima u njihovim pljačkaškim poduhvatima. Novi Zakon o izvršenju i obezbeđenju, koji stupa na snagu 1. januara 2020. godine, ne rešava adekvatno postojeće probleme, već ih pogoršava. Uz pomoć ovog zakona u budućnosti, čak i odbrane koje su do sada koliko – toliko pomagale ugroženima, sada postaju prekršaj za koji su predviđene velike novčane kazne.\nNažalost zbog pohlepe pojedinaca možemo očekivati da scene koje gledamo ovih dana, ne budu više senzacija, već „normalno“ stanje prilikom i dovoljno nenormalnog izbacivanja ljudi iz stanova.\n– Nećemo dozvoliti da uništavanje ljudskih života postane normalnost u našem društvu. Inicijativa Ne davimo Beograd smatra da javni izvršitelji nisu opravdali svoje postojanje i da ih treba ukinuti, a poslove izvršenja sudskih presuda vratiti državi.\nTagovi: građanska inicijativa Ne davimo Beograd sudski izvršitelji


Program mera zaštite fasada na nepokretnim kulturnim dobrima u Starom gradskom jezgru – Veliki Park\nIako je važećim propisima predviđeno da sredstva za održavanje stambenih zgrada, pa i restauraciju fasada, obezbeđuju vlasnici stanova i drugih posebnih delova zgrade, bez obzira da li su one pod zaštitom države ili ne, činjenica je da su za to potrebna značajna finansijska sredstva koja vlasnici odnosno korisnici nisu u stanju da obezbede. Pored toga što estetski narušavaju izgled grada, mnoge od njih ugrožavaju bezbednost korisnika. Studijom revitalizacije fasada u Starom gradskom jezgru koju je uradio Zavod za zaštitu spomenika kulture identifikovano je 22 objekta među kojima su kuća trgovca Alekse Obradovića – Regentova kuća, zgrade nekadašnjeg Peka i Konaka, kafana Balkan, Dom Beograđanina (Prosveta), kao i 11 objekata u Ulici Kralja Aleksandra Prvog Karađorđevića.\nU cilju pripremanja Programa mera tehničke zaštite tih objekata, Gradsko veće je na sednici održanoj 19.oktobra utvrdilo Predlog zaključka o prihvatanju Informacije o merama tehničke zaštite na nepokretnim kulturnim dobrima u Prostorno kulturno – istorijskoj celini Staro gradsko jezgro i uputilo u skupštinsku proceduru.\nUkoliko Predlog dobije saglasnost odbornika, Zavod za zaštitu spomenika kulture će u saradnji sa Gradskom upravom preduzeti sve potrebne aktivnosti u skladu sa zakonom, u cilju pripremanja Programa mera tehničke zaštite na nepokretnim kulturnim dobrima. Programom će biti utvrđen i redosled prioriteta objekata, u zavisnosti od stepena oštećenja kulturnog dobra, kao i potrebna finansijska sredstva, radi stvaranja uslova za pripremu tehničke dokumentacije, pribavljanje potrebnih uslova i saglasnosti, kao i utvrđivanje prava i obaveza sopstvenika kulturnog dobra i grada Kragujevca.


Izrael opet aktivira kontroverzni program; prate mobilne telefone zaraženih - BIGportal.ba\n30 Novembra, 2021 30 Novembra, 2021 030\nProgram za praćenje mobilnih telefona u Izraelu biće aktiviran samo za one zaražene omikron sojem koronavirusa, a sve bi trebalo da bude spremno do četvrtka.\nIzraelska vlada ponovo je odobrila upotrebu kontroverznog softvera za praćenje mobilnih telefona za praćenje zaraženih omikron sojem koronavirusa.\nIz kabineta premijera kažu da nadzorom neće biti obuhvaćeni nosioci drugih sojeva, kao ni kontakti zaraženi omikronom. “Ovo nije široka, opšta upotreba za sve potvrđene prevoznike kao u prošlim talasima pandemije”, navodi se u saopštenju.\nIako je planirano da nadgledanje traje do četvrtka u ponoć, ta odluka bi mogla da se preispituje svakodnevno. Naime, ukoliko dođe do masovnog prodora virusa, program će biti prekinut, saopšteno je, ali bez objašnjenja šta to znači.\nI ranije “špijunirali” zaražene\n“Tajms of Izrael” podseća da je tamošnji parlament, Kneset, prošle godine usvojio zakon kojim se ovlašćuje bezbednosna služba Šin Bet da koristi podatke prikupljene sa mobilnih telefona, ali i druge lične podatke za praćenje Izraelaca zaraženih koronavirusom i njihovih kontakata.\nOvaj potez su kritikovale grupe za ljudska prava i privatnost, ali ga je vlada opravdala davanjem mogućnosti javnosti da obavesti da je bila u kontaktu sa zaraženom osobom.\nU martu je Izraelski Visoki sud presudio da se program može koristiti samo za ljude koji ne poštuju epidemiološke mere, ali kao “komplementarno sredstvo”, što znači da bi trebalo da se koristi za praćenje pojedinačnih slučajeva po potrebi.\nZbog toga su organizacije za ljudska prava najavile nove proteste.


Tegeltija: U BiH stiglo više od 10.000 Fajzerovih vakcina | Argumenti\nNaslovna BiH Tegeltija: U BiH stiglo više od 10.000 Fajzerovih vakcina\nTegeltija: U BiH stiglo više od 10.000 Fajzerovih vakcina\nPredsjedavajući Savjeta ministara Zoran Tegeltija izjavio je da je u BiH danas, putem mehanizma EU, stiglo više od 10.000 doza vakcina Fajzer.\nTegeltija je istakao da je EU za nabavku vakcina obezbijedila 13,7 miliona evra, od čega će 213.000 doza dobiti BiH.\nOn je zahvalio komesaru EU za susjedstvo i proširenje Oliveru Varheljiju što je lično došao da isporuči vakcine za BiH i Vladi Austrije posredstvom koje je izvršena isporuka ovih vakcina.\nTegeltija je, nakon sastanka sa Varheljijem i saveznim ministrom za evropske i međunarodne poslove Austrije Aleksanderom Šalenbergom na sarajevskom aerodromu, izjavio da u maju i junu očekuje značajnije količine vakcina koje treba da stignu u BiH.\n– O tome smo govorili prethodne sedmice. U ovom trenutknu postoji dogovori da bi u maju i do kraja juna u BiH trebalo biti isporučeno više od 850.000 vakcina – rekao je Tegeltija na konferenciji za novinare.\nOn je istakao da je vrlo važno da postoji kontinuitet u isporuci vakcine kako bi zdravstveni radnici mogli planirati vakcinaciju i da se prije jeseni, u ljetnjim danima, kada se očekuje slabljenje kovida 19 može vakcinisati veći broj građana BiH.\n– Nama ostaje dalje da radimo i sa EU na nabavci novih doza vakcina. Očekujemo da i entiteti kroz svoje direktne nabavke obezbijede dodatne količine vakcina i, ukoliko isporuka vakcina po sistemu Kovaks bude išla prema planu kako je definisano za maj i jun, uvjeren sam da BiH ulazi u stabilan sistem vakcinisanja svih građana – rekao je Tegeltija.\nOn je zahvalio svima koji su pomogli da počne ovaj proces nabavke vakcina kroz EU mehanizam i da je uvjeren da će biti redovne isporuke.


SNS pozvao Tadića da se izvini Gaspromu – Nadlanu.com\nSNS pozvao Tadića da se izvini Gaspromu\nBEOGRAD, 12. avgusta 2010. (Beta) – Srpska napredna stranka (SNS) pozvala je u četvrtak predsednika Srbije Borisa Tadića da se izvini ruskom Gaspromu jer se iza leđa te kompanije i bez njenog znanja dogovarao sa Bugarima o mogućoj promeni rute gasovoda Južni tok.\n“Tadić je narušio ugled Srbije jer je sa bugarskim predsednikom pokušao da menja rutu gasovoda. Od Gasproma, jedinog dobavljača gasa Srbiji, zavise stotine hiljada domaćinstava, privreda i toplane”, rekla je fukncionerka SNS Zorana Mihajlović-Milanović na konferenciji za novinare.\nTadić je nedavno rekao da je sa premijerom Bugarske Bojkom Borisovim razgovarao o gasovodu i istakao da je za njega Dimitrovgrad bolje mesto za ulazak gasovoda u Srbiju i da je “u igri i Zaječar”.\n“Tadić je potpisao energetski sporazum Srbije i Rusije i tada je mogao da pregovara, a ako je trebalo nešto da se menja, onda je to trebalo uraditi na pristojan način, a ne medijski”, rekla je Zorana Mihajlović-Milanović. Dodala je da kvazi pravila koja postoje u Srbiji ne postoje van granica Srbije.


Kako je saopštilo Ministarstvo zaštite okoline i energetike Hrvatske, juče je u Zagrebu održana 14. sednica Međuvladine komisije za praćenje sprovođenja Ugovora između Vlada Republike Hrvatske i Republike Slovenije o uređenju statusnih i drugih pravnih odnosa u vezi ulaganja, korišćenja i razgradnje Nuklearne elektrane Krško. Na sednici se raspravljalo o …\nDeo nove zgrade u iranskom nuklearnom postrojenju Natanz oštećen je u još nerazjašnjenom incidentu, saopštile su vlasti u Teheranu. Natanz se nalazi oko 250 km južno od grada Teherana i najveće je iransko postrojenje za obogaćivanje uranijuma. Posle incidenta nema povećanja radioaktivnosti, kako saopštavaju, jer kompleks nije aktivan. Incident o …\nFrancuska najstarija nuklearna elektrana zatvorena je 30. juna, posle četiri decenije rada i dugogodišnje kamanje antinuklearnih aktivista. Zatvaranje nuklearke Fesenhajm, blizu granice s Nemačkom, deo je plana predsednika Francuske Emanuela Makrona o smanjenju zavisnosti od nuklearne energije i većem korišćenju obnovljivih izvora energije. Proces uklanjanja goriva koji se koristio u …\nUzrok blago povišene radijacije na severu Evrope – kvar nuklearne elektrane u Rusiji?\nGrupe koje prate radijaciju i nuklearnu bezbednost iz Finske, Norveške i Švedske su prošle nedelje saopštile da su u delovima Skandinavije i Arktika primećene male količine radioaktivnih izotopa koje ne mogu da naškode zdravlju ljudi, niti prirodnom okruženju. Švedski organ nadležan za radioaktivno zračenje istakao da je nemoguće utvrditi mesto …\nDekarbonizacija moguća samo uz jačanje nuklearnog sektora?\nPrema nedavnom izveštaju Udruženja za nuklearnu industriju, postizanje ugljenične neutralnosti u Ujedinjenom Kraljevstvu čini se neizvodljivim bez udela nuklearne energije. Prema njihovim procenama, do 2050. godine bilo bi moguće obezbediti i do 40 odsto čiste energije, ali ne bez pomoći vodonika, upotrebe čistog goriva i daljinskog grejanja. Napominju takođe i …\nRuska korporacija „Rosatom“ je sklopila sporazum o saradnji sa francuskom kompanijom za proizvodnju reaktora „Framatome“ i industrijskim konglomeratom iz Sjedinjenih Američkih Država „General Electric“ u okviru odabira strateškog investitora za projekat izgradnje nuklearne elektrane „Belene“ u Bugarskoj. Bugarska ministarka energetike Temenužka Petkova veruje da je to što se svetski lideri …\nIz Bosne i Hercegovine najavljuju ozbiljan ekspertski i pravni odgovor na prvi korak Hrvatske ka izgradnji Centra za odlaganje radioaktivnog otpada (RAO) na Trgovskoj gori, u blizni granice sa BiH. U ponedeljak, 15. juna, otvorene su ponude za odabir izvođača za izradu dokumentacije i potrebna istraživanja za dobijanje dozvole za …